Юханнен берильген Инджиль 


Энъ къадимий риваетлерге коре Юханны Инджильнинъ 
дёртюнджи къысмынынъ муэллифи деп саялар. Бу китап 
биринджи асырнынъ 90-95 сенелерине къадар, Юхан Эфес 
шеэринде яшагъан ве чалышкъан вакъытта язылгъан. Шу 
вакъытта Исанынъ олюми ве тирилювинден сонъ чокъ йыл- 
лар кечти. 

Юхан, Матта киби, Исанынъ даимий ёлдашы эди. Иса 
Селестин кой ве шеэрлеринде рухий хызмет эткенде, Юхан 
Онынъ пешинден юре эди. 

Юхан озюне бир макъсат къоя: эвель язылгъан китаплар- 
да етишмеген малюматны ерине кетирмек ве сонъки вакъытта 
пейда олгъан инанмазлыкъларгъа къаршы иманлыларнынъ 
къолуна кучьлю бир силя бермек. Кириш сёзюнде, олып кеч- 
кен вакъиаларнынъ шааты Юхан, Исаны тек энъ улу адам 
киби дегиль де, эбедий яшагъан Мукъаддес Шахс, Алланынъ 
Огълу киби косьтере. Муэллиф, Алланынъ Огълу Озюне 
ярыкъ, акъикъат, акъикъий Чобан, аят, сув ве омюр отьмеги, 
деген кочьме маналы сёзлерини сайлап алгъан. Исанынъ эр 
бир адамгъа — эм шегиртлерине, эм ят адамларгъа — буюк 
дикъкъат айыргъаны, Юхан ичюн пек эмиетли эди. 

Юхан, озю язгъан Къуванчлы Хабер акъкъында айткъан- 
да, бойле дей: «ШУ исе, сиз Иса — Месих, Алланынъ Огълу 
олгъанына инанынъыз деп, ве инанып, Онынъ адындан аятны 
алынъыз деп, язылгъандыр» (20.31). 






























































1 .. .. 
Башта Сез бар экен, ве Сез А лланен бирликте 


экен, ве Сёзнинъ Озю — Алла экен. О башта Алланен 
бирликте экен. Эр бир шей Онынъ ярдымынен яра- 
тылгъан экен, ич бир яратылгъан шей Осыз яратылма- 
гъан экен. * Онда омюр бар экен, ве бу омюр инсанлар- 
гъа ярыкъ экен. Ярыкъ къаранлыкъта парылдай, къа- 
ранлыкъ исе ярыкъны къаплап оламагъан. 

и Куньлернинъ биринде бир адам пейда олды. Оны 
Алла ёллагъан эди. Ады Ягъядыр. 'Ягъя, адамлар- 
нынъ эписи онынъ ярдымынен имангъа кельсин деп, 
ярыкъ акъкъында шаатлыкъ этмеге кельген эди. О 
озю ярыкъ дегиль эди, амма ярыкъ акъкъында шаат- 
лыкъ этмек ичюн кельди. ”Адамларнынъ эписини 
ярыкълатаджакъ акъикъий ярыкъ исе дюньягъа ке- 
леята эди. 

О энди дюньяда бар эди, ве дюнья Онынъ ярды- 
мынен яратылгъан олса да, дюнья Оны танымады. "О 
Озюнинъкилерине кельди, лякин Озюнинъкилери Оны 
къабул этмеди. Оны къабул эткенлерге исе, — адына 
иман эткенлернинъ эписине, — О, Алланынъ эвляды 
олмакъ чаресини берди. Е Олар не къарындан, не беде- 
ний истек ичюн, не акъайнынъ къарары ичюн догъды- 
лар. Лякин олар Алладан догъды. 


Юхан 1.14-1.21 


“Сёз джан-тен олды ве бизим арамызда яшап баш- 
лады. Биз Онынъ шерефли ишлерини корьдик, Баба- 
сынынъ бирден-бир Олгъанынынъ шерефли ишлерини. 
О, яхшылыкъкъа ве акъикъаткъа толу эди. 

5 Ягья О акъкъында шаатлыкъ эте ве къычырып 
айта эди: 

— Мен: «Меним артымдан Келеяткъан менден бу- 
юк, чюнки О менден эвель бар эди», — дей эдим. Буны 
мен бу адам акъкъында айттым. 

'* Онынъ ачыкъ къоллулыгъындан биз эпимиз яхшы 
бахшышлар бир-бири артындан алдыкъ. "Чюнки Алла 
Озь Къануныны Мусанен берген эди, эйилигини ве 
акъикъатыны исе Иса Месихнен ачып косьтерди. %Ич 
кимсе ич бир вакъыт Алланы корьмеген; тек Бабасына 
энъ якъын, бирден-бир Алла, О, Озю Оны танытты. 

Мына Ягъянынъ шаатлыгъы. 1.19-28 
Еудийлер Ерусалимден руханийлер ве Матта 3.1-12; 


Марк 1.2-8; 
Лука 3.15-17. 


левийлилерни еллап, ондан: 





— Сен кимсинъ? — деп сорадылар. 
Ягъя джеваптан къачмады. О, ачыкъ-айдын айтты: 

2 _ Мен Месих дегилим. 

2 Сонъ олар ондан: 

— Ойле олса, сен Ильяс оласынъмы? — деп сора- 
дылар. 

— Ёкъ, мен о дегилим! — деди о. 

— Анавы Пейгъамберсинъми?* 

— Ёкъ — деп джевап берди о. 





* 1.21 Анавы Пейгъамбер — базы еудийлер, Месихнинъ келедже- 


гини илян этеджек пейгъамбер пейда оладжагъына инана эдилер. 


Юхан 1.22-1.33 


2 _ Ахыр-сонъу, сен кимсинъ? Бизни ёллагъанлар- 
гъа джевап бермек керекмиз. Сен озюнъ акъкъынъда не 
айтасынъ? — деп сорадылар. 

Ешая пейгъамбернинъ айткъаны киби, Ягъя шай 
деди: 

— «“Раббининъ кечеджек ёлуны тюм-тюз эти- 
нъиз”, — деп сахрада сес къычыра». Мен бу сес олам. 

% Ягъягъа ёлланылгъанларнынъ арасында фериселер 
де бар эди. ? Олар Ягъядан: 

— Эгер сен не Месих, не Ильяс, не Анавы Пейгъам- 
бер олсанъ, не ичюн халкъны сувгъа батырып чыкъара- 
сынъ? — деп сорадылар. * Ягъя оларгъа джевап берип: 

— Мен адамларны сувгъа батырып чыкъарам. Лякин 
аранъызда сизлерге белли олмагъан Бириси бар. "О, 
меним артымдан келеята. Мен Онынъ аякъкъапынынъ 
багъыны чезмеге биле ляйыкъ дегилим, — деди. 

% Бу шейлер Бетания еринде, Иордан озенининъ 
ялысында олды. Ягъя анда адамларны сувгъа батырып 
чыкъара эди. 

” Эртеси куню Ягъя Исанынъ якъынлашкъаныны 
корип, шойле деди: 

— Мына Алланынъ Къозусы! О, дюньянынъ гуна- 
сыны Озюне ала. “Мен: «Меним артымдан келеяткъан 
Акъай менден буюк, чюнки О менден эвель бар эди», — 
Онынъ акъкъында айта эдим. “Мен Оны танымай 
эдим, лякин О, Исраильге ачылсын деп, мен адамларны 
сувгъа батырып чыкъармагъа кельдим. 

2 Сонъ Ягъя шойле шаатлыкъ берди: 

— Мен корьдим ки, Рух коклерден гогерджин киби эн- 
ди ве Онынъ устюне къонды. * Мен Оны танымай эдим. 


Юхан 1.34-1.42 


Лякин адамларны сувгъа батырып чыкъармакъ ичюн 
мени Ёллагъан: « Рух кимнинъ устюне энеяткъаныны 
корьсенъ, Мукъаддес Рухкъа Батырып Чыкъарыджы 
Одыр», — деген эди манъа. а Энди мен корьдим ве шаат- 
лыкъ эттим: мына бу Адам — Алланынъ Огълудыр. 

й Эртеси куню Ягъя кене эки шегиртинен берабер шу 
ерде тура эди. О, кечип кетеяткъан Исагъа дикъкъат- 
нен бакъып: 

— Мына бу Алланынъ Къозусыдыр! — деди. 

7 Эки шегирт Ягъянынъ бу сёзлерини эшитип, Иса- 
нынъ артындан кеттилер. * Иса айланып, артындан 
кельгенлерни корьди ве олардан: 

— Сизлерге не керек2 — деп сорады. 

— Равви, сен къаерде яшайсынъ? — деди олар. 
(Равви — «Оджам» демектир.) 

% _ Келип бакъынъыз, — деди Иса. 

Саат дёрт къарарларында эди. Олар барып, Исанынъ 
яшагъан ерини корьди, ве шу куню олар Онен къалдылар. 

* Ягъянынъ Иса акъкъында айткъаныны эшиткен 
ве Онынъ артындан кельген эки акъайдан бири, Симон 
Петрнынъ къардашы Андрей эди. ЧО, биринджиден 
агъасы Симонны тапа да, онъа: «Биз Месихни тап- 
тыкъ», — дей. (Месих — «Христос» демектир.) % Анд- 
рей агъасыны Исанынъ алдына алып кельди. Иса онъа 
дикъкъатнен бакъып: 

— Сен Юхан огълу Симонсынъ, энди адынъ Кифа 
оладжакъ, — деди. (Кифа* — «Гєтр» демектир.) 





* 
1.42 Кифа — арамлыларнынъ тилинде «Кифа», юнанджа «Пет- 


рос», «къая» демектир. 


Юхан 1.43-1.51 


А Эртеси куню Иса Галилеягъа бармагъа истеди. О, 
Филипни тапып, онъа: «Айды, юр меннен!» — дей. 

ч Филип Бетсайда шеэринден, Андрей ве Петр яшагъан 
еринден эди. % Филип барып Натанельни тапа ве онъа: 

— Биз Муса Къанунда, башкъа пейгъамберлер де 
язгъан адамны таптыкъ. О адам — Юсуф огълу наза- 
ретли Иса, — дей. 

Е Назарет шеэринден яхшы бир шей чыкъар экен- 
ми? — деп сорай Натанель ондан. 

— Барып озюнъ бакъ! — деди онъа Филип. 

“Иса, Натанельнинъ Онъа якъынлашкъаныны корип: 

— Бакъынъыз, мына ич айнеджиликни бильмеген 
акъикъий исраиллидир! — дей. 

* Натанель Исадан: 

— Сен мени къайдан билесинъ? — деп сорай. 

— Филип сени чагъырмаздан эвель, Мен сени инджир 
тереги тюбюнде олгъанынъны корьдим, — деп джевап 
берди Иса. О вакъыт Натанель: 

— Равви, Сен Алланынъ Огълусынъ, Сен Исраиль- 
нинъ Падишасысынъ! — деди. 

0 Иса онъа джевап берип: 

— Мен санъа: «Сени инджир тереги тюбюнде корь- 
дим», — дегеним ичюн инанасынъмы? Сен бундан да 
буюк ишлерни кореджексинъ! — деди. 

У Сонъ онъа: 

— (Сизлерге керчектен догърусыны айтам: коклернинъ 
ачылгъаныны ве Алла мелеклерининъ Инсан Огълуна 
тюшкенлерини ве Ондан котерильгенлерини кореджек- 
сиз, — деди. 


Юхан 2.1.2.10 


1 
Учюнджи куню Галилеянынъ Кана 
шеэрчигинде никях тою олды. Исанынъ 
2 
анасы о ерде эди. Исанен шегиртлер 





де тойгъа чагъырылгъан эдилер. + Ша- 
рап биткен сонъ, Исанынъ анасы Онъа: 

— Оларда шарап къалмагъан, — дей. * Иса онъа: 

— Къадын, бу бизим ишимиз дегиль. Меним вакъыт- 
саатим даа кельмеди, — дей. О вакъыт анасы хызмет- 
чилерге: 

— О, сизге не айтса, оны япынъыз, — дей. 

О ерде еудийлернинъ элялланув адети ичюн, эр би- 
ри секиз-он эки къопкъа* сув сыгъдыргъан алты дане 
таш савут бар эди. 

Иса хызметчилерге: 

— Савутларны сувгъа толдурынъыз, — дей. Олар 
савутларны четлеринедже толдурдылар. Сонъ Иса 
оларгъа: 

— Энди чомучлап алынъыз да, тойбашына алып ба- 
рынъыз, — дей. Олар ойле де япты. 

’Тойбашы, шарап олгъан сувны ичип бакъты. Ша- 
рап къайдан кельгенини о бильмей эди, тек сувны чекип 
кельген хызметчилер биле эди. Гойбашы киевни чагъы- 
рып, онъа: 

6 Эр кес башта яхшы шарапны къоя, ве мусафир- 
лер ичип тойгъан сонъ ярамайджа союны бере. Сен исе 
яхшы шарапны шу вакъыткъадже сакълап туткъан- 
сынъ! — дей. 





ж 
2.6 Секиз-он эки къопкъа — юнанджа «2-3 метретес», я да къа- 


рарнен 80-120 литр. 


Юхан 2.11-2.20 


1 
Иса буны Галилеянынъ Кана шеэрчигинде япты; 
бу шей Онынъ аджайип бельгилерининъ башы олды. 
Бойле О, Озь шуретини косьтерди, ве шегиртлери 
Онъа иман эттилер. 
12 
Бундан сонъ Иса, анасы, къардашлары ве шегирт- 
лери Кафарнаум шеэрине кельдилер ве о ерде бир къач 
кунь отурдылар. 
13 о о 
Еудийлернинъ Песах Байрамы 2.13-22 
якъынлашкъаны ичюн, Иса Ерусалим Матта 21.12-13; 


Марк 11.15-17; 
Лука 19.45-46. 


14 <> 
шеэрине кетти. Алланынъ Сарайы аз- 





барына киргенинен, бугъалар, къойлар, 
гогерджинлер саткъанларны ве пара алмаштырыджылар- 
нынъ отургъаныны корьди. Иса аркъандан бир къамчы 
ясады да, Сарайнынъ азбарындан эписини бугъаларынен 
ве къойларынен берабер къувып чыкъарды, пара алмаш- 
тыргъанларнынъ масаларыны авдарып, акъчаларыны 

септирип йиберди. к Гогерджинлерни саткъанларгъа: 

— Буларны бу ерден ёкъ этинъ, Бабамнынъ Эвини 
базыргян эвине айландырманъыз! — деди. 

"О вакъыт Онынъ шегиртлери: «Сенинъ Эвинъе 
олгъан шевкъим ичимде янаджакъ», — язылгъан сёз- 
лерни хатырладылар. 

Сонъ еудий башлыкълары джевап берип: 

— Бойле шейлерни япасынъ, амма бизге насыл бель- 
ги береджексинъ? — дедилер. Иса оларгъа: 

— Бу Сарайны йыкъынъыз, ве Мен оны учь кунь 
ичинде тиклейджем, — деди. 

9 Олар Исагъа: 

— Бу Сарай 46 йылда къурулгъан, Сен исе оны учь 
куньде тиклемеге истейсинъ?! — дедилер. 


Юхан 2.21.3.5 


"Иса исе «Сарай» деп, Озь бедени акъкъында дей 
эди. О), олип тирильген сонъ, шегиртлери бу сёзлерни 
хатырладылар ве Мукъаддес Языгъа да, Исанынъ сё- 
зюне де инандылар. 

в Иса Ерусалимде Песах Байрамында олгъанда, 
чокъ адамлар Онынъ япкъан аджайип бельгилерини ко- 
рип, Онъа иман эттилер. % Амма О, эписи адамларнынъ 
юреклерини бильгени ичюн, Озю оларгъа ишанмай эди. 
? Исагъа адамлар акъкъында шаатлыкъ бермек керек- 
мей эди, чюнки О, адамнынъ юрегинде не олгъаныны 


Озю биле эди. 


'Еудий башлыкъларындан Никодим 
адлы бир ферисе бар эди. "Бу адам бир 
геджеде Исанынъ алдына келип, Онъа: 

— Равви! Сен Алладан кельген бир 





оджа олгъанынъны биз билемиз, чюнки 
ич кимсе, эгер Алла онен олмаса, Сен косьтерген бельги- 
лерни япалмаз, — деди. 

"Иса онъа шойле джевап берди: 

— Санъа керчектен догърусыны айтам: эгер ким 
юкъарыдан догъмаса*, Алланынъ Падишалыгъыны ко- 
рип оламаз. 

= Къарт адам насыл янъыдан догъаджакъ? Ана- 
сынынъ къурсагъына экинджи кере кирип догъаджакъ- 
мы? — деп сорай Никодим. Иса джевап берип: 

— Санъа керчектен догърусыны айтам: эгер ким 
сувдан ве Оухтан догъмаса, Алланынъ Падишалыгъына 





* 3.3 Яхут «янъыдан догъмаса». 


Каа: 


кирип оламаз, — дей. 6 _ Беденден догъгъан бедендир, 
Рухтан догъгъан исе Рухтыр. Е «Сизлер юкъарыдан догъ- 
макъ керексиз», дегениме шашма. “Ель” истеген еринде 
эсе. Онынъ давушыны эшитсенъ де, къайсы тарафтан 
келип, къайсы тарафкъа кетеджегини бильмейсинъ. 
Рухтан догъгъан эр бир адам да бойледир, — деди. 

5 Бу шей насыл олмакъ мумкюн? — деп сорай Ни- 
кодим. '" Иса онъа джевап берип: 

— Сен Исраильнинъ оджасы олып, буны бильмей- 
синъми? "Санъа керчектен догърусыны айтам: биз биль- 
генимизни айтамыз, корьгенимиз акъкъында шаатлыкъ 
этемиз. Лякин сиз бизим шаатлыгъымызны къабул эт- 
мейсиз. ? Эгер сиз ердеки шейлер акъкъында айткъаны- 
ма инанмасанъыз, коктеки шейлер акъкъында айткъа- 
ныма насыл инанаджакъсыз? — дей. ?— Ич бир кимсе 
коктен тюшмеген ве кокке чыкъмагъан, тек Инсан Огъ- 
лу. ыы Муса сахрада йыланны юкъарыгъа насыл котер- 
ген олса**, Инсан Огълуны да юкъарыгъа бойле котере- 
джеклер, 5 ве сонъунда Онъа инангъан эр бир адам гъа- 
йып олмайджакъ, лякин эбедий омюрни аладжакъ. 
Чюнки Алла дюньяны ойле севди ки, Озюнинъ бир- 
ден-бир Огълуны берди, Онъа инангъан эр бир адам 
гъайып олмасын, лякин эбедий омюрни алсын. 7 Алла 
Огьлуны, дюньяны суд этмек ичюн дегиль, лякин дюнья 





* 3.8 Ель — бу сёзнинъ юнанджа эки манасы бар: «ель» ве «Рух». 
** 3.14 Исраиль халкъы сахрада исьян котергенде, Рабби оларгъа 
зеэрли йыланларны ёллагъан эди. Муса бакъырдан бир йылан ясап, 
халкънынъ огюнде оны юкъарыгъа котерди. Бу йылангъа бакъкъан- 


лар эписи тедавийлене эдилер. 

Онынъ ярдымынен къуртулсын деп, ёллады. Онъа 
иман эткен адам суд этильмейджек. Иман этмеген адам 
исе энди суд этильген эди, чюнки о, Алланынъ бирден- 
бир Огълунынъ адына иман этмеген. 

Мына бу суд: дюньягъа ярыкъ кельген олса да, 
адамлар къаранлыкъны ярыкътан зияде севдилер, чюн- 
ки оларнынъ япкъан ишлери яманлыкъ эди. Ким яра- 
майлыкъ япып юрсе, ярыкътан нефретлене, ве, яман 
ишлери ачыкъ олмасын деп, ярыкъкъа якъынлашмай. 

1 Дкъикъатнен яшагъан эр ким исе, ишлери белли олсун 
деп, ярыкъкъа якъынлаша, чюнки олар Алланынъ исте- 
гине коре япылгъан эдилер. 

" Бундан сонъ Иса шегиртлеринен берабер Еудие 
мемлекетине кетти. О ерде оларнен къала ве адамларны 
сувгъа батырып чыкъара эди. В Ягъя да Салим якъынла- 
рында олгъан Айнон деген ерде халкъны сувгъа баты- 
рып чыкъара эди, чюнки о ерде сув чокъ эди. Адамлар 
Ягъягъа келе, о исе оларны сувгъа батырып чыкъара 
эди. “Ягъя о вакъыт даа зиндангъа ташланмагъан эди. 

. Бир кунь Ягъянынъ шегиртлери бир еудийнен 
элялланув адетлери акъкъында давалаша башлады. 

й Олар Ягъянынъ алдына барып: 

— Равви! ШУ адам, О сеннен берабер Иордан озени- 
нинъ башкъа тарафында олгъан; сен О акъкъында шаат- 
лыкъ бергенсинъ. Шимди О да халкъны сувгъа батырып 
чыкъара, эр кес де Онъа бара, — дедилер. 

”' Ягъя джевап берип: 

— Эгер коктен берильмесе, адам ич бир шей алып ола- 
май. * «Мен Месих дегилим, тек Онынъ огюнден ёлла- 
нылгъаным», — дегениме озюнъиз шаатсыз. ° Келинни 


Юхан 3.30-4.6 


аладжакъ адам — киевдир. Лякин киевнинъ янында тур- 
гъан ве оны динълеген досту киевнинъ сесини эшитип пек 
къувана. Мен де бойле бутюнлей къуванам. О менден 
буюк олмакъ, манъа исе Ондан уфакъ олмакъ керек. 

А Юкъарыдан кельген эр кестен устюндир. Ерден 
пейда олгъан ерге аиттир ве ерден лаф эте. Коктен кель- 
ген исе эр кестен устюндир. ӨХ корьгени ве эшиткени 
акъкъында шаатлыкъ япа, амма ич кимсе Онынъ шаат- 
лыгъыны къабул этмей. Онынъ шаатлыгъыны къабул 
эткен адам исе Алланынъ акълыгъыны тасдыкълай. 

* Алла ёллагъан адам Алланынъ сёзлерини аита, чюнки 
Алла Озь Рухуны аджымайып бере. Баба Огьлуны 
севе, О, эр шейни Онынъ къолуна берди. * Алланынъ 
Огълуна иман эткен адам эбедий омюрге саиптир. Огъул- 
нынъ сёзюни тутмагъан адам исе омюрни корьмейджек, 
лякин Алланынъ гъазабы астында къала, — деди. 


1 
Иса, Ягъядан чокъ адамны сувгъа 
батырып чыкъара ве шегиртлерини арт- 
тыра эди. Бу хабер фериселернинъ къу- 





лагъына барып еткени Исагъа белли 
олды. * (Аслында, Иса Озю халкъны 
сувгъа батырып чыкъармай эди, буны Онынъ шегирт- 
лери япа эдилер.) Иса шуны билип, Еудиеден кетти ве 
кене Галилеягъа ёл алды. “Ёлда О, Самарие топрагъын- 
дан кечмек керек эди. ° Шунынънен, О, Самариенинъ 
Сихар деген шеэрине кельди. Бу шеэр Якъуп озь огълу 
Юсуфкъа берген топракъкъа якъын эди. °Якъупнынъ 
чокърагъы да о ерде эди. Иса ёлдан ёрулып, раатланмакъ 
ичюн къуюнынъ янына отурды. Къарарнен уйле вакъты 

эди. ' Шу вакъыт самариели бир къадын сув чекмеге 
келе. Иса онъа: 

— Манъа ичмеге сув берсе, — дей. Исанынъ шегирт- 
лери исе аш сатын алмакъ ичюн шеэрге кеткен эдилер. 

Самариели къадын: 

9 _ Сен еудий олып, насыл ола да, менден, самарие- 
ли бир къадындан сув сорайсынъ? — дей, чюнки еудий- 
лер самариелернен мунасебетте булунмай эдилер. 

Иса къадынгъа джевап берип: 

— Эгер сен Алланынъ бахшышыны ве «Манъа ичме- 
ге сув берсе», дегенининъ ким олгъаныны бильсенъ, сен 
озюнъ Ондан сув истер эдинъ ве О санъа тири сув берир 
эди, — деди. 

"_ Эфендим! — дей къадын. — Сенде сув алмагъа 
къопкъа ёкъ, къую исе терен. Бу тири сувны къаерден 
чекесинъ? ? Бу къуюны бизге бабамыз Якъуп берген, о 
озю, балалары ве айванлары да ондан сув ичкенлер. Сен 
ондан буюксинъми, аджеба? 

З Иса къадынгъа шойле джевап берип: 

— Бу сувны ичкен адам кене сувсайджакъ. “ Лякин 
ким Мен береджек сувны ичсе, ич бир вакъыт сувсамай- 
джакъ. Мен береджек сувны ичкен адамнынъ ичинде эбе- 
дий омюрге ынтылгъан чокъракъ пейда оладжакъ, — деди. 

8 __ Эфендим, бу сувдан манъа да бер, мен де энди сув- 
самайып, бу ерге сув чекмеге кельмейим, — дей къадын. 

° _ Барып акъайынъны бу ерге чагъырып кель, — 
дей Иса. 

7 Дкъайым ёкъ, — деди къадын. 

— «Акъайым ёкъ», деп сен догърусыны айттынъ, — 
дей Иса. *— Сен беш кере акъайгъа чыкъкъансынъ, 

шимди сеннен яшагъан адам исе акъайынъ дегиль. Буны 
сен догъру айттынъ! 

= Эфендим, мен корем ки, Сен пейгъамберсинъ, — 
дей къадын. = Баба-деделеримиз бу дагъ устюнде та- 
бынгъанлар. Амма сиз: «Табынгъан ер Ерусалимде», — 
дейсиз. 

"Иса онъа: 

— Манъа инан, къадын! Ойле бир вакъыт келеята 
ки, Бабагъа не бу дагъда, не Ерусалимде табынаджакъ- 
сыз, — дей. 2 _ Сиз неге табынгъанынъызны бильмей- 
сиз, биз исе неге табынгъанымызны билемиз, чюнки 
къуртулыш еудийлернинъ ярдымынен келир. 8 Амма 
ойле заман келеята ве энди кельген ки, акъикъий табын- 
гъанлар Бабагъа Оухнен ве акъикъатнен табынаджакъ- 
лар. Баба Озюне бойле табынгъанларны къыдыра. 

# Алла — Рухтыр, ве Онъа табынгъанлар Рухнен ве 
акъикъатнен табынмакъ кереклер. 

5 Қъадын Исагъа: 

— Билем ки, Месих келеята. (Демек, Христос.) О 
кельгенде, эр шейни бизге анълатып береджек, — дей. 
% Иса къадынгъа: 

— Сеннен лаф эткен Мен — Одырым, — дей. 

"О дакъкъасы Исанынъ шегиртлери къайтып келе- 
лер. Онынъ бир къадыннен лаф эткенине шаштылар. 
Лякин ич бири: «Ондан не истейсинъ?» я да: «Онен не 
акъкъында лаф этесинъ» — деп сорамады. 

5 Къадын исе савутыны шу ерде къалдырды да, 
шеэрге барып, адамларгъа: 

А Барынъыз да, мен япкъан бутюн ишлеримни айтып 
берген адамны корюнъиз! Бельки О, Месихтир? — деди. 


Юхан 4.30-4.42 Сэзу 


2 Адамлар шеэрден чыкъып, Исанынъ алдына ба- 
рып башладылар. 

# Шу арада шегиртлери: 

— Равви, аш ашаса, — деп Исаны чагъыра эдилер. 

% Амма Иса оларгъа: 

— Меним башкъа ашым бар, сиз оны бильмейсиз, — 
деди. 

* Шегиртлер озьара: 

— Бельки, бириси Онъа аш кетиргендир? — дедилер. 
* Иса исе оларгъа шай деди: 

— Меним ашым — Мени Ёллагъаннынъ ирадесини 
беджермек ве Онынъ ишини битирмектир. 9 Сиз: «Ор- 
макъ вакътына даа дёрт ай бар», — демейсизми? Энди 
сизге айтам: козьлеринъизни котерип, тарлаларгъа ба- 
къынъыз. Ашлыкъ чокътан агъарып, ормакъ ичюн азыр 
тура! ы Оракъчы иш акъкъыны ала ве эбедий омюр бе- 
рекетини джыя. Бойледже, сачкъан адам оракъчынен 
берабер къуваналар. т Бириси сача, башкъасы ора», 
деген аталар сёзю шу вазиетте догърудыр. * Мен сизни 
озюнъиз замет чекмеген берекетни ормагъа 6ллайым. 
Башкъалары замет эткен эди, сиз исе оларнынъ замети- 
не къошасынъыз. 

"О шеэрде яшагъан бир талай самариелилер Иса- 
гъа иман эттилер, чюнки олар къадыннынъ, «Мен яп- 
къан ишлеримнинъ эписини айтып берди», деген шаат- 
лыгъына инангъан эдилер. * Бойледже, самариелилер 
Исанынъ алдына келип, оларда къалмасыны истеди- 
лер, ве О эки кунь о ерде къалды. * Исанынъ сёзюни 
эшитип, даа да чокъ адамлар иман этти. е Олар къа- 
дынгъа: 

— Энди иман эткенимиз сенинъ айткъанынъ ичюн 
дегиль. Озюмиз эшиттик ве билемиз ки, бу — керчектен 
де дюньянынъ Къуртарыджысыдыр, — дедилер. 

Эки кунь кечкен сонъ, Иса о ерден |4.43-54 


Галилеягъа кетти. “О, Озю: «Пейгъам- | Матта 8.5-13; 
Лука 7.1-10. 





бер озь ветанында урьметсиз къала», — 
деген эди. * Галилеягъа кельгенде исе, галилеялылар 
Оны яхшы къабул эттилер, чюнки олар Ерусалимдеки 
байрамгъа барып, о ерде Исанынъ бутюн япкъан ишле- 
рини корьген эдилер. 

* Сонъ Иса кене Галилеянынъ Кана шеэрчигине кель- 
ди. Анда О, сувны шарапкъа чевирген эди. 

Кафарнаум шеэринде исе огълу хаста олгъан бир па- 
дишанынъ мемуры бар эди. “Бу адам Исанынъ Еудие- 
ден Галилеягъа къайткъаныны эшитип, Онынъ алдына 
барды ве олюм тёшегинде яткъан огълуны келип теда- 
вийлемеси ичюн Исагъа ялварды. 

48 _ Сиз аджайип шейлер ве бельгилерни корьмеген- 
дже инанмайджакъсыз! — деди онъа Иса. 

са Эфендим, — деди Онъа падишанынъ мемуры, — 
огъланчыгъым ольмезден эвель, етип кель! 

% — Эвинъе бар, огълунъ сагъ-селямет оладжакъ, — 
дей Иса. 

О адам Исанынъ айткъанына инанып, кетти. "О, даа 
ёлда олгъанда, къуллары оны къаршылап: 

— Баланъ сагъ-селямет! — дедилер. 

52 О: 

— Саат къачта алы енгиллешти? — деп сорады. 

— Тюневин саат бирде сыджагъы тюшти, — деди 
къуллар. 

53 
Баланынъ бабасы, Иса онъа: «Огълунъ сагъ-селя- 
мет оладжакъ», дегени шу вакъыт олгъаныны анълады. 
О озю ве бутюн эв халкъы Исагъа иман эттилер. 
54 
Бу Исанынъ Еудиеден Галилеягъа келип косьтер- 
ген экинджи бельгиси эди. 


Бундан сонъ еудийлернинъ бир 
байрамы олды, ве Иса Ерусалимге бар- 
ды. 'Ерусалимнинъ Къойлар Къапусы 
янында еудийдже Бетзата деген беш 





софалы бир хавуз бар эди. А8 Бу софа- 
ларда пек чокъ хаста, кер, топал ве паралич ургъан адам- 
лар ята эдилер“. Бу ерде 38 йыл девамында хаста олып 
яткъан бир адам бар эди. * Иса онынъ яткъаныны корь- 
ди, чокъ вакъыттан берли хаста олгъаныны бильди де, 
ондан: 

— Сагъ олмагъа истейсинъми? — деп сорады. Хаста 
Исагъа джевап берип: 

— Эфендим! Сув чалкъангъанда, мени хавузгъа тю- 
шюрген адам ёкъ. Мен баргъандже, башкъасы менден 
эвель тюше, — деди. 

т Еринъден тур, тёшегинъни алып бар! — деди Иса 
хастагъа. О исе, шу ань сагъ олды. Тешегини алып, 
юрип кетти. 





* 5.3 Бир къач эльязмаларда бойле сёзлер де бар: «Олар сувнынъ 
чалкъанмасыны беклей эдилер. 5.4 Чюнки Раббининъ бир мелеги 
хавузгъа тюше-тюше, сувны арекетке кетире эди. Сув чалкъангъа- 
нынен хавузгъа биринджи олып ким тюшсе, эр бир хасталыкътан 


къуртула эди». 

О кунь раатлыкъ куню эди. Б Шунынъ ичюн еудийлер 
сагъ олгъан адамгъа: 

— Бугунь раатлыкъ куню. Санъа тёшегинъни алып 
кетирмеге мумкюн дегиль! — дедилер. 

" _ Мени тедавийлеген адам манъа: « Тёшегинъни 
алып бар», деди, — джевап берди о адам. 

2 _ «Тешегинъни алып бар», деген адам ким? — деп 
сорадылар олар ондан. Сагъ олгъан адам исе Онынъ 
ким олгъаныны бильмей эди. О ерде халкъ чокълугъы 
себебинден Иса андан кимсеге дуйдурмайып кеткен эди. 

“Сонъ Иса о адамны Алланынъ Сарайында тапты. 

— Мына, сен сагъ олдынъ. Энди гуна япма, ёкъса 
санъа даа да бетер шей оладжакъ, — деди онъа. 

Ы Бу адам барып, оны тедавийлеген Иса олгъаныны 
еудийлерге бильдирди. в Бунынъ ичюн еудийлер Исаны 
къувалап башладылар, чюнки О, бойле ишлерни раат- 
лыкъ кунюнде япа эди. 7 Амма Иса оларгъа шойле деди: 

— Меним Бабам шимдигедже чалышмакъта, Мен де 
чалышмакътам, — деди. 

Ы Шунынъ ичюн еудийлер Исаны ольдюрмек ичюн, 
даа чокъ арекет эттилер. Чюнки О, раатлыкъ кунюни 
бозгъанындан гъайры Аллагъа «Бабам» дей эди, шунынъ- 
нен Озюнинъ Аллагъа тенъ олгъаныны косьтере эди. 

"Иса оларгъа къаршы чыкъып, шай деди: 

— Сизге керчектен догърусыны айтам: Огъул Баба- 
сынынъ япкъан ишлерини корьмегендже, Озю ич бир 
шей япалмаз. Бабасы не япса, Огълу да тамам шу шей- 
лерни япа. %Цюнки Баба Огълуны севе ве Озю япкъан 
эр шейни Огълуна косьтере. О, сизни шашыртып, бун- 
дан да буюк шейлерни косьтереджек. ” Баба насыл этип 

олюлерни тирильтсе ве оларгъа аят берсе, Огъул да ким- 
ни истесе, оны тирильте. 2 Баба ич кимсени суд этмей, 
лякин суд этмеге акъкъыны бутюнлей Огълуна берди. 
2 Шунынъ ичюн, эр кес Бабаны урьмет эткени киби, 
Огълуны да ойле урьмет этсинлер. Огъулны урьмет эт- 
месн адам Оны ёллагъан Бабаны да урьмет этмей. 

2% Сизге керчектен догърусыны айтам: Меним сёзле- 
римни динълеген ве Мени Ёллагъангъа иман эткен 
адам эбедий аятны ала. О, суд этильмейджек, лякин 
энди олюмден аяткъа кечкендир. 5 Сизге керчектен 
догърусыны айтам: ойле заман келеята ве энди кельди 
ки, олюлер Алла Огълунынъ сесини эшитеджек ве 
Онынъ сесини эшиткенлер тири оладжакълар. 6 Чюн- 
ки Алланынъ Озю аят чокърагъы олгъаны киби, Огъ- 
луна да аят чокърагъы олмагъа ёл берди. 2 Баба суд эт- 
мек акъкъыны да Огълуна берген, чюнки О — Инсан 
Огълудыр. 8 Бунъа шашманъыз, чюнки ойле заман ке- 
леята ки, мезарлыкъта олгъанларнынъ эписи Онынъ 
сесини эшитеджек 2 ве тышарыгъа чыкъаджакълар. 
Яхшылыкъ япкъанлар тирилип, эбедий омюрни ала- 
джакълар, ярамайлыкъ япкъанлар исе тирилип, судкъа 
кетеджеклер. 

% Мен Озь-Озюмден ич бир шей япып оламайым. 
Насыл эшитсем, ойле суд этем ве Меним судым адалет- 
лидир. Чюнки Мен Озь ирадемни дегиль, Мени Ёлла- 
гъаннынъ ирадесини беджермеге истейим. Е Эгер Озюм 
акъкъымда Мен Озюм шаатлыкъ япсам, шаатлыгъым 
керчек дегиль. % Меним акъкъымда шаатлыкъ япкъан 
башкъасы бар ве билем ки, Онынъ Меним акъкъымда 
шаатлыгъы керчектир. 

"Сиз Ягъянынъ алдына адам ёлладынъыз, ве о акъи- 
къаткъа шаатлыкъ этти. * Мен Озюм инсанларнынъ 
шаатлыгъыны къабул этмейим, лякин сиз буны эшитип 
къуртулсын деп, Мен буны айтам. 9 Ягъя — къандиль, 
о, яна ве нур сача эди. Сиз исе онынъ ярыгъында аз олса 
да, къуванмакъ истединъиз. * Амма Менде Ягъя япкъан 
шаатлыкътан даа буюк шаатлыкъ бар. Чюнки Бабам 
Манъа беджермек ичюн берген ишлерини Мен бугунь 
япаятам. Шу ишлернинъ озьлери Меним акъкъымда, 
Мени Бабам ёллагъанына шаатлыкъ этелер. 

7 Мени ёллагъан Бабамнынъ Озю де Меним акъ- 
къымда шаатлыкъ эткендир. Сиз Онынъ сесини ич бир 
вакъыт эшитмединъиз, къыяфетини де корьмединъиз. 
* Онынъ Сёзю де юрегинъизде яшамай, чюнки О ёлла- 
гъан Инсангъа инанмайсыз. Сиз Мукъаддес Язылар- 
ны дикъкъатнен огренесиз, чюнки оларнынъ ярдымы- 
нен эбедий аятны алмагъа тюшюнесиз. Бу Язылар исе 
Меним акъкъымда шаатлыкъ этелер. * Амма сиз эбе- 
дий аятны алмакъ ичюн Манъа кельмеге истемейсиз. 

“Мен адамлардан шерефни къабул этмейим. " Ля- 
кин сизни билем: юреклеринъизде Аллагъа севги ёкъ. 

% Мен Бабамнынъ адындан кельдим, лякин сиз Мени 
къабул этмейсиз. Озь адындан келеджек башкъасыны 
къабул этерсиз. “Сиз бир-биринъизден шереф алмагъа 
бегенесиз, лякин бирден-бир Алланынъ шерефини къа- 
занмагъа арекет этмейсиз. ШУу алда насыл этип иман эте- 
джексиз? “Мен сизни Бабамнынъ алдында къабаатла- 
рым, деп тюшюнменъиз. Сиз Мусагъа умют этесиз, ве о 
озю сизни къабаатлайджакъ. “Эгер Мусагъа инангъан 
олсанъыз, Манъа да инаныр эдинъиз, чюнки о Меним 

47 
акъкъымда язгъан эди. Мусанынъ язгъанларына инан- 
масанъыз, Меним сёзлериме насыл инанаджакъсыз? 


1 
Бундан сонъ Иса Галилея голю- 
нинъ (Тиберия голюнинъ) башкъа 
2 
ялысына кетти. Онынъ пешинден 





чокъ адам юре эди, чюнки олар Иса- 
нынъ хасталаргъа япкъан аджайип иш- 
лерини корьмеге истей эдилер. Иса дагъгъа чыкъып, о 
ерде озь шегиртлеринен отурды. * Еудийлернинъ Песах 
Байрамы якъынлаша эди. Иса бакъып, чокъ халкъ 
топлашып Онынъ тарафына келеяткъаныны корьди. О, 
ОФилиптен: 

— Бу адамларны тойдурмакъ ичюн къайдан отьмек 
сатын алайыкъ? — деп сорады. ‘Иса бу сёзлерни оны сы- 
намакъ ичюн айтты, Озю исе не япаджагъыны биле эди. 

” Бир чувал акъчагъа“ отьмек сатын алсакъ биле, 
оларнынъ эр бирине аз-аз етмейджек! — деп джевап 
берди Филип. 

*О вакъыт шегиртлеринден бири, Симон Пётрнынъ 
къардашы Андрей Исагъа: 

е Бу ерде бир огъланда беш арпа отьмек ве эки ба- 
лыкъ бар, лякин бу къадар адам ичюн о недир? — деди. 

'__ Адамларны ерге отуртынъыз, — деди Иса. 

О ерде чокъ от бар эди. Адамлар ерге отурдылар. 
Анда акъайларнынъ сайысы беш бинъге якъын эди. "Иса 
отьмеклерни алып, шукюр этти де, отургъанларгъа, ким 





* 6.7 Бир чувал акъча — къадимий юнанджа «200 денарий», я да 


200 кунюнинъ къазанчы. 

не къадар истесе, даркъатты. Бойледже, балыкъларны да 
даркъатты. 

® Ддамлар ашап тойгъан сонъ, Иса Озь шегиртлерине: 

— Къалгъан кесеклерни джыйып алынъыз, ич бир 
шей ёкъ олмасын, — деди. 

8 Шегиртлер, адамлар ашагъан беш арпа отьмегин- 
ден къалгъан кесеклерни джыйып, он эки сепет толдур- 
дылар. х Адамлар, Иса косьтерген бельгини корип: 

— Керчектен де, бу — дюньягъа келеяткъан Пей- 
гъамбердир, — дедилер. 5 Иса исе, адамлар келип, Оны 
тутмагъа ве падиша япмагъа истегенлерини билип, кене 
бир Озю дагъгъа котерильди. 

е Дкъшам олгъан сонъ, Исанынъ 6.16-21 


шегиртлери голь боюна бардылар. "Къа- |Матта 14.22-27; 
Марк 6.45-52. 





йыкъкъа минип, гольнинъ о бир тара- 
фындаки Кафарнаум шеэрине ёл алдылар. Энди къаран- 
лыкъ тюшкен, Иса исе даа оларнынъ алдына кельмеген 
эди. ® Кучьлю ель котерилип, гольнинъ сувларыны дал- 
гъаландырды. " Олар ялыдан дёрт-беш километр“ узакъ- 
лашкъан сонъ, голь устюнден юрген, къайыкъкъа якъын- 
лашкъан Исаны корьдилер ве пек къоркътылар. 

9 Бу — Меним! Къоркъманъыз! — деди оларгъа Иса. 

Т Олар Исаны къайыкъкъа алмагъа истедилер, ве 
шу ань къайыкъ олар бараджакъ ялыгъа етти. 

Е Эртеси куню гольнинъ башкъа тарафында къалгъан 
халкъ о ерде олгъан къайычыкътан гъайры къайыкъ ол- 
магъаныны, ве Иса шегиртлеринен берабер къайыкъкъа 





* 6.19 Дгрт-беш километр — юнанджа «25-30 стадиос». Бир ста- 


диос — къарарнен 185 метр. 

минмегенини, шегиртлери ялынъыз озьлери кеткенлери- 
ни корьди. ЗО вакъыт Тибериядан башкъа къайыкълар 
кельди. Олар, Рабби шукюр эткен отьмекни халкъ аша- 
гъан ерге якъын эди. Е Халкъ, не Исанынъ, не шегирт- 
лерининъ о ерде олмагъанларыны корип, къайыкъларгъа 
минип, Исаны къыдырып Кафарнаумгъа кельдилер. 

5 Оны гольнинъ о бир тарафында тапып: 

— Равви, Сен бу ерге не вакъыт кельдинъ? — деп 
сорадылар. 

% Иса оларгъа шойле джевап берди: 

— Сизге керчектен догърусыны айтам: сиз Меним 
бельгилеримни корьгенинъиз ичюн дегиль, лякин отьмек 
тойгъандже ашагъанынъыз ичюн Мени къыдырасыз. 

Я Сиз кечип-кетеджек аш ичюн дегиль, эбедии омюрге 
етеджек аш ичюн чалышынъыз. Оны сизге тек Инсан 
Огълу берип олур, чюнки Алла-Баба Озь разылыкъ 
муурини Онъа басты. 

28 Ҳалкъ Исадан: 

— Алла ичюн насыл ишлер япып беджермек керек- 
миз? — деп сорады. Иса: 

9 Алла ичюн бойле иш япмакъ керек: Онынъ Ёлла- 
гъанына иман этмектир, — деди. 

% _ Биз корейик ве иман этейик деп, насыл бельги 
косьтереджексинъ? Не иш беджереджексинъ? — деди 
халкъ. "— «Ашамакъ ичюн оларгъа коктен отьмек 
ягъдырды», язылгъаны киби, баба-деделеримиз сахрада 
маннаны ашай эдилер. 

"Иса оларгъа: 

— Сизге керчектен догърусыны айтам: сизге коктен 
отьмекни берген киши Муса дегиль эди. Лякин Меним 

Бабам сизге коктен акъикъий отьмекни бере. “О — Алла 
берген отьмек. О, коктен тюше ве дюньягъа омюр ба- 
гъышлай, — деди. 

6 Олар: 

— Эфенди, бойле отьмекни бизге эр вакъыт берип 
тур! — деди Исагъа. Иса исе оларгъа: 

— Аят отьмеги — Мендирим. Манъа кельген адам ич 
бир вакъыт ач къалмаз, Манъа иман эткен адам ич бир 
вакъыт сувсамаз. * Лякин Мен сизге айткъан олсам да, 
Мени корьген олсанъыз да, иманынъыз даа ёкъ. Бабам 
Манъа берген эр бир адам Манъа келеджек. Манъа ке- 
леджек адамны исе ич бир вакъыт къувып чыкъармам. 
%* Чюнки Мен Озь ирадемни дегиль, Мени ёллагъан 
Бабамнынъ ирадесини беджермек ичюн коктен тюштим. 
9 Мени Ёллагъаннынъ ирадеси исе — Онынъ Манъа бе- 
рильген адамларындан ич бирини джоймамакъ ве сонъ- 
ки кунюнде эр бирини тирильтмектир. “ Бабамнынъ 
ирадеси даа шунда ки, Онынъ Огълуны корьген ве Онъа 
иман эткен эр бир адам эбедий омюрни алсын. Мен исе 
оларны сонъки куньде тирильтеджем, — деди. 

* Сонъ еудийлер Исагъа къаршы мырылдап башла- 
дылар, чюнки О: «Мен коктен тюшкен отьмек олам», 
деген эди. Олар: 

2 Бу Юсуфнынъ огълу Иса дегильми? Биз Онынъ 
бабасыны да, анасыны да танымаймызмы? Сонъ О: 
«Мен коктен тюштим», деп насыл айта билир? — дей 
эдилер. 

Е Озьара мырылдаманъыз! — деди оларгъа Иса. 
“ _ Мени ёллагъан Бабам адамларны джельп эте. Олар- 
дан гъайры Манъа ич бир кимсе келип оламаз. Манъа 

кельген адамны исе сонъки куньде тирильтеджем. 5 Пей- 
гъамберлернинъ Языларында язылгъаны киби: «Алла 
оларнынъ эписини огретеджек». Бабамны эшиткен ве 
Ондан огренген эр бир адам Манъа келе. 4% Чюнки Алла- 
дан Кельгенден гъайры ич бир адам Бабаны корьмеди. 
Тек О, Бабаны корьди. 

9 Сизге керчектен догърусыны айтам: Манъа иман 
эткен эр ким эбедий аяткъа саиптир. 

Мен — аят отьмеги олам. ® Бабаларынъыз сахрада 
маннаны ашаса да, ольдилер. % Амма коктен кельген оть- 
мек ойле дегиль: оны ашагъан адам ольмейджек. "Мен — 
коктен кельген тири отьмек олам. Бу отьмекни ашагъан 
адам эбедий яшайджакъ. Мен береджек отьмек — Озь 
беденимдир, оны дюньягъа аят багъышламакъ ичюн бе- 
реджем. 

2 О вакъыт еудийлер: 

— Бу адам Озь беденини бизге ашамагъа насыл этип 
бере билир? — деп озьара давалашып башладылар. 

» Иса оларгъа шай деди: 

— Сизге керчектен догърусыны айтам: эгер Инсан 
Огълунынъ беденини ашамасанъыз ве Онынъ къаныны 
ичмесенъиз, сизде аят олмаз. * Меним беденимни аша- 
гъан ве къанымны ичкен адамда эбедий аят бар, Мен 
оны сонъки куньде тирильтеджем. > Меним беденим — 
акъикъий аш, къаным — акъикъий ичимликтир. % Беде- 
нимни ашагъан ве къанымны ичкен адам Менде яшай, 
Мен де онда яшайым. ” Тири Баба Мени ёллады, ве Мен 
Бабамнынъ ярдымынен яшайым. Бойле де, Мени ашай- 
джакъ адам да Меним ярдымымнен яшайджакъ. *Кок- 
тен тюшкен отьмек будыр. О, бабаларынъыз ашагъан 

отьмекке ошамай. Олар оны ашаса да, ольдилер. Бу оть- 
мекни ашайджакъ адам исе эбедий яшайджакъ. 

* Иса бу сёзлерни Кафарнаумдаки синагогада адам- 
ларны огреткен вакъытта айтты. % Онынъ чокъ шегирт- 
лери бу лафларны эшитип: 

— Сёзлеринъ пек къыйындыр! Оларны ким динълей- 
джек? — дедилер. "Иса ичинде, шегиртлерининъ мырыл- 
дагъаныны билип: 

— Сёзлерим сизни ёлдан урамы? “Я Инсан Огълу- 
нынъ бундан эвель олгъан ерине котерильгенини корь- 
сенъиз, не оладжакъ? ° Рух аятны багъышлай, беден 
исе ич бир файда кетиралмай. Меним сизге айткъан сёз- 
лерим — Рух ве аяттыр. “ Лякин аранъызда имансыз 
къалгъанлар да бар, — деди. Ким имансыз олгъанлары- 
ны ве ким Оны сатаджагъыны Иса башындан биле эди. 
% _ Шунынъ ичюн де Мен: «Бабам ёл бермесе, ич ким- 
се Манъа келип оламаз», дегеним, — деди О. 

% Бундан сонъ чокъ шегиртлери арткъа къайтты ве 
энди Исанынъ пешинден юрмей эдилер. “Иса он эки 
шегиртинден: 

— Сиз де кетмеге истейсизми? — деп сорады. 

аа Рабби, — деди Симон Петр. — Биз кимге бара- 
йыкъ? Сенде эбедий аятнынъ сёзлери бар. “ Биз инан- 
дыкъ ве бильдик ки, Сен — Алланынъ Азизи оласынъ. 

Иса оларгъа деди: 

— Сизни он эки этип сайлагъан Озюм дегильми? 
Лякин аранъыздан бири — Иблистир. 

"Иса буны Симон Искариот огълу Иуда акъкъында 
айтты. О, он эки шегирттен бири олып, Исаны сата- 
джакъ эди. 


Юхан 7.1.7.13 Сэ) 


1 
Бундан сонъ Иса Галилея топра- 
гъында юре эди. Иса Еудие топрагъына 
бармагъа истемей эди, чюнки еудийлер 





Оны ольдюрмеге чаресини къыдыра 
эдилер. Еудийлернинъ Чалаш Байра- 
мы якъынлаша эди. 'Исанынъ къардашлары Онъа: 

— Бу ерден чыкъып, Еудиеге бар, шегиртлеринъ яп- 
къан ишлеринъни корьсюнлер. * Белли олмагъа истеген 
ич бир адам гизли ишлер япып юрмей! Сен бу ишлерни 
япсанъ, Озюнъни дюньягъа косьтер, — дедилер. 

Е Къардашлары биле Онъа инанмай эдилер. ‘Иса 
оларгъа шойле деди: 

— Меним вакътым даа кельмеди. Лякин сиз ичюн эр 
вакъыт келише. ’Дюнья сизден нефретленип оламай, ля- 
кин Мени кореджек козю ёкъ. Чюнки Мен онъа къаршы 
ве онынъ ишлери яман олгъанына шаатлыкъ этем. Сиз 
озюнъиз байрамгъа барынъыз. Мен шимди бу байрамгъа 
бармайджам, чюнки Меним вакътым даа кельмеди. 

А Шу сёзлерни айтып, Иса Галилеяда къалды. 

'Исанынъ къардашлары байрамгъа кеткен сонъ, О, 
Озю де анда барды. Амма ачыкъ дегиль, гизленип бар- 
ды. "Еудий башлыкълары байрамда Исаны къыдыра 
эдилер ве: «О адам къайда?» — деп сораштыра эдилер. 
Халкъ арасында Иса акъкъында чокъ мырылдагъан- 
лар бар эди. Базылары: «О, яхшы адам», — дей эдилер, 
башкъалары: « Ёкы О, халкъны ёлдан ура», — дей эди- 
лер. 8 Лякин еудий башлыкъларындан къоркъкъанлары 
ичюн, О акъкъында ич кимсе ачыкъ лаф этмей эди. 


Юхан 7.14-7.26 


= Байрамнынъ ярысы кечкенде, Иса Алланынъ Са- 
райы азбарына кирип, халкъны огретмеге башлады. °О 
вакъыт еудийлернинъ башлыкълары: 

— Бу адам бир ерде окъумагъан олса, Мукъаддес 
Языларны о къадар яхшы къайдан бильди? — деп, шаша 
эдилер. Иса оларгъа джевап берип, шойле деди: 

6 _ Мен огреткен шейлерим Меним дегиль, лякин 
Мени Ёллагъанындандыр. "Ким Онынъ ирадесини 
беджермеге истесе, бу огретюв Алладанмы, я да Мен 
Озюмден айткъанымны, биледжектир. “Ким озь адын- 
дан лаф этсе, озюне шурет истей. Ким Оны Ёллагъан- 
гъа шурет истесе, О, акъикъийдир, ве Онынъ юрегинде 
инсафсызлыкъ ёкъ. Е Муса сизге Къанунны бермедими? 
Лякин ич биринъиз Къанунны беджерип яшамай. Не 
ичюн Мени ольдюрмеге чаресини къыдырасыз? 

% _ Сени джин ургъан! Ким Сени ольдюрмеге чаре- 
сини къыдыра? — деди халкъ. "Иса исе Озь лафыны 
девам этип: 

— Мен бир аджайип иш яптым, эпинъиз бунъа шаш- 
тынъыз. Муса сизге сюннет адетини берген, сиз исе 
раатлыкъ кунюнде огълан баланы сюннет этесиз. (Сюн- 
нет аслы Мусадан дегиль, баба-деделерден къалгъан 
адеттир.) я Мусанынъ Къануны бозулмасын деп, раат- 
лыкъ куню огълан бала сюннет этильсе, не ичюн Манъа, 
раатлыкъ куню адамны бутюнлей тедавийлегеним ичюн 
ачувланасыз? А Корюнюшине коре суд этменъиз, лякин 
адалетли суд этинъиз, — деди. 

2 О вакъыт базы ерусалимлилер айтып башладылар: 

— Олар ольдюрмеге чаресини къыдыраяткъан адам 
бу дегильми? %* Мына О, ачыкътан-ачыкъ лаф эте, ве 

Онъа къаршы ич кимсе ич бир шей айтмай. Бельки баш- 
лыкълар Онынъ акъикъий Месих олгъаныны бильген- 
дирлер? Амма, Онынъ къаерден олгъаныны эпимиз 
билемиз. Месих кельгенде исе, Онынъ къаерден олгъа- 
ныны ич кимсе бильмейджек. 

% Сонъ Сарай азбарында огреткен Иса къычырды: 

— Сиз Мени де, къаерден олгъанымны да билесиз! 
Лякин Мен Озь-Озюмден кельмедим. Мени Ёллагъан 
акъикъийдир, лякин сиз Оны бильмейсиз. Мен исе Оны 
билем, чюнки Мен Онынъ алдындан кельдим, Мени О 
ёллагъан. 

% Сонъ Исаны якъаламагъа истедилер. Амма ич 
кимсе Онъа тиймеди, чюнки Онынъ вакъты даа кель- 
меген эди. “ Халкънынъ чокъусы исе Онъа иман этти. 
Олар: 

— Месих кельгенде, бу адам косьтерген бельгилер- 
ден чокъча бельги косьтермез экенми? — дей эдилер. 

% Фериселер Иса акъкъында халкънынъ мырылда- 
гъаныны эшитти. Баш руханийлер ве фериселер Исаны 
якъаламакъ ичюн Сарай аскерлерини“ ёлладылар. 

"Иса оларгъа: 

— Мен сизнен чокъ вакъыт олмайджам. Мени Ёлла- 
гъаннынъ янына къайтып бараджам. “Сиз Мени къы- 
дыраджакъсыз, лякин тапып оламайджакъсыз. Мен 
оладжакъ ерге де барып оламайджакъсыз, — деди. 

О вакъыт еудийлер: 





* 7.32 Сарай аскерлери — Алланынъ Сарайында озь аскер болюги 
бар эди. Шу аскерлер Сарай башлыгъына бойсунып, этрафтаки 


тертипни къорулай эдилер. 

— О къайда бараджакъ экен де, биз Оны тапалмай- 
джакъмыз? — дедилер озьара. — Бельки О, юнанлар ара- 
сында даркъалып кеткен еудийлерге барып, юнанларны 
огретмеге истейдир? % «Сиз Мени къыдыраджакъсыз, 
лякин тапып оламайджакъсыз. Мен оладжакъ ерге де ба- 
рып оламайджакъсыз», деген сёзлерининъ манасы недир? 

К Байрамнынъ сонъки, энъ улу кунюнде Иса турды 
да, къычырып: 

— Ким сувсагъан олса, Манъа келип ичсин. % Ма- 
нъа иман эткеннинъ ичинден, Языда айтылгъаны ки- 
би, «Онынъ ичинден тири сув озенлер олып акъа- 
джакъ», — деди. 

Иса буны Мукъаддес Рух акъкъында айтты. Иса- 
гъа иман эткенлер Рухны якъын арада аладжакъ эди- 
лер. О вакъыт Рух даа берильмеген эди, чюнки Иса даа 
шуретини алмагъан эди. 4% Халкъ арасындан базылары 
бу сёзлерни эшитип: 

— Акъикъатен, бу адам — анавы Пейгъамбердир, — 
дедилер. Е Башкъалары: 

— Бу Месих, — дегенде, даа башкъалары: 

— Месих Галилеядан келип олурмы? ® Языда, Месих 
Давутнынъ союндан, О, Давутнынъ юрту — Вифлеем- 
ден чыкъып келеджек, деп язылмагъанмы? — дедилер. 

% Бойлеликнен, Иса ичюн халкъ арасында къавгъа 
чыкъты. “ Базылары Оны якъаламагъа истедилер, амма 
ич кимсе Онъа къол котермеди. 

О вакъыт Сарай аскерлери руханийлер ве ферисе- 
лернинъ алдына къайтып кельдилер. 

— Сиз не ичюн Оны алып кельмединъиз? — деп со- 
радылар. 


Юхан 46-8.6 


%_ Ич бир вакъыт ич кимсе бу Адам киби лаф эт- 
меген! — деди аскерлер. 

“О, сизни де ёлдан ургъан! — деди фериселер. 
= Башлыкълар я да фериселерден бириси Онъа иман 
эткенми? “ Лякин Къанунны бильмеген бу адам сюрю- 
си лянет олсун! 

А Фериселерден бири Никодим, эвель Исагъа кель- 
ген адам, оларгъа шай деди: 

7 — Къанунымызгъа коре, башта адамны эшитмек ве 
онынъ ишини бильмек, сонъ исе оны суд этмек керек. 

2 — Я сен де Галилеядан оласынъмы? Яхшы тюшю- 
нип бакъ, Галилеядан Пейгъамбер чыкъмайджагъыны 
биледжексинъ, — дедилер онъа. 

> Бундан сонъ эписи эв-эвлерине даркъалып кет- 
тилер. 


1 <> 
Иса исе Зейтюн дагъына кетти. 
2 <> 
Саба эрте О, кене Сарай азбарына 
къайтып кельди. Бутюн халкъ Онынъ 





алдына кельди, О исе отурып, адамлар- 
ны огретмеге башлады. Шу арада Къа- 
нун оджаларынен фериселер Исанынъ янына бир къа- 
дынны кетирдилер. Оны ороспулыкъ япкъан вакъытта 
якъалагъанлар. Къадынны ортагъа чыкъарып: 

*_ Оджа! — дедилер. — Бу апай аиле садыкълыгъы- 
ны бозгъан вакъытта якъаланды. ° Муса Къанунымызда 
бойле къадынларны ташнен урып ольдюрмеге буюргъан. 
Я Сен бунъа не айтарсынъ? 

е Бу суальни Исагъа илишмек ве къабаатламакъ ичюн 
бердилер. Иса исе эгилип пармагъынен ерде бир шейлер 

язып башлады. "Олар бу акъта сорай бергенлери ичюн, 
Иса башыны котерип: 

— Аранъызда ким гунасыз олса, о, биринджи олып 
къадынгъа таш атсын, — деди. Сонъ кене эгилип, ерге 
язмакъны девам этти. 

*Олар бу лафны эшитип, бирер-бирер чыкъып кетти- 
лер. Биринджи кеткенлер энъ къарт сойлары эди. Ахыр- 
сонъу Исанен ялынъыз ортада тургъан къадын къалды. 
Иса башыны котерди де, къадындан башкъа ич ким- 
сени корьмейип: 

— Эй къадын! — деди. — Олар къайда? Сени ич 
кимсе къабаатламадымы? 

" __ Ич кимсе, эфендим! — деп джевап берди къадын. 

— Мен де сени къабаатламайым, — деди Иса. — Бар 
да, бундан сонъ даа гуна япма“. 

Сонъ Иса кене халкънен лаф этип: 

— Мен дюньянынъ ярыгъы олам. Ким Меним пешим- 
ден кетсе, къаранлыкъта юрмез, лякин онен аят ярыгъы 
оладжакъ, — деди. 

. Сериселер бунъа къаршы: 

— Сен Озюнъ Озюнъе шаатлыкъ япасынъ. Сенинъ 
шаатлыгъынъ акъикъий дегиль, — дедилер. "Иса бойле 
джевап берди: 

— Мен Озюме Озюм шаатлыкъ япсам да, меним 
шаатлыгъым акъикъийдир, чюнки Мен къайдан кельге- 
нимни ве къайда кетеяткъанымны билем. Сиз исе Ме- 
ним къайдан кельгенимни ве къайда кетеяткъанымны 





* 8.11 Бу парча 7.53-8.11 энъ къадимий ве нуфузлы эльязмалар- 


да ёкъ. 

бильмейсиз. °? Сиз тышкъы корюнишке бакъып суд эте- 
сиз; Мен исе ич кимсени суд этмейим. ы Эгер Мен суд 
этсем де, адалетли суд этем, чюнки Мен ялынъыз деги- 
лим, Мени ёллагъан Бабам Меннен. " Сизинъ Къануны- 
нъызда язылгъан ки, эки адамнынъ шаатлыгъы акъи- 
къийдир. Мен Озюме Озюм шаатлыкъ этем, Мени 
ёллагъан Бабам да Манъа шаатлыкъ эте. 

 _ Сенинъ Бабанъ къаерде? — деп сорадылар Иса- 
дан. О, джевап берип: 

— Сиз не Мени, не Бабамны таныйсыз. Эгер Мени 
таныгъан олсанъыз, Бабамны да таныр эдинъиз, — деди. 
н Бу сёзлерни Иса Алланынъ Сарайы азбарында 
адамларны огреткен вакъытта, садакъа сандыгъы янында 
турып айтты. Оны ич кимсе якъаламады, чюнки Онынъ 

вакъты даа кельмеген эди. 

"Иса оларгъа кене: 

— Мен якъында кетеджем. Сиз Мени къыдыра- 
джакъсыз, амма гуналы олып оледжексиз. Мен бара- 
джакъ ерге сиз барып оламайджакъсыз, — деди. 

? _ Бельки О, Озюни ольдюрмеге истейми? Чюнки 
О: «Мен бараджакъ ерге сиз барып оламайджакъ- 
сыз», — дей, — деди озьара еудийлер. Иса оларгъа 
шойле деди: 

— Сиз ашагъыдансыз, Мен исе юкъарыданым. Сиз 
бу дюньядансыз, Мен исе бу дюньядан дегилим. ыы Пу- 
нынъ ичюн: «Сиз гуналы олып оледжексиз», дедим сиз- 
ге. Мен — Одырым. Эгер бунъа инанмасанъыз, гуналы 
олып оледжексиз. 

5 Я Сен кимсинъ? — деп сорадылар Исадан. Иса 
шойле деди: 


(332 Юхан 8.26-8.38 


— Башындан сизге не айткъан олсам, айны О олам. 
% Сизинъ акъкъынъызда айтмагъа ве суд этмеге чокъ 
шейим бар. Амма Мени Ёллагъан — акъикъийдир. Мен 
Ондан не эшиткен олсам, шуны дюньягъа бильдирем. 

г Олар исе Иса Озь Бабасы акъкъында айткъаныны 
анъламадылар. Иса Озь сёзюни девам этти: 

— Инсан Огълуны юкъарыгъа котергенинъизде, би- 
леджексиз ки, Мен — Барым ве Озь-Озюмден ич бир 
шей япмайым. Аксине, Бабам Манъа не огреткен олса, 
ойле де айтам. Мени Ёллагъан Озюмнен. О, Мени ялы- 
нъыз къалдырмагъан, чюнки Мен эр вакъыт О бегенген 
ишлерни япам. 

Иса бу сёзлерни айткъанда, чокъ адам Онъа иман этти. 

"Онъа иман эткен еудийлерге Иса шай деди: 

— Эгер Меним сёзюмни динълей берсенъиз, сиз 
акъикъий шегиртлерсинъиз. * Сиз акъикъатны биле- 
джексиз, ве акъикъат сизни азат этеджек. 

3 Биз Ибраимнинъ эвлятларымыз, — деп джевап 
берди олар. — Ич бир вакъыт ич кимсеге къул олмадыкъ. 
«Азат оладжакъсыз», деп насыл айта билесинъ? 

% _ Сизге керчектен догърусыны айтам, — деди 
Иса. — Гуна япаяткъан эр бир адам гунанынъ къулудыр. 
Е Къул эвде омюр бою яшамай, огъул исе эр вакъыт яшай. 
6 Шунынъ ичюн, эгер Огъул сизни азат этсе, акъикъатен 
азат олурсыз. 6 Ибраимнинъ эвлятлары олгъанынъызны 
билем. Амма Мени ольдюрмеге чаресини къыдырасыз, 
чюнки сиз Меним сёзюмни анълап оламайсыз. * Мен 
Бабанен олгъан вакъытта нени корьген олсам, оны да 
айтам. Сиз исе озь бабанъыздан эшиткенлеринъизни 
беджересиз. 

Е Олар Исагъа джевап берип: 

— Бизим бабамыз — Ибраимдир, — дедилер. 

— Эгер сиз Ибраимнинъ балалары олса эдинъиз, 
Ибраимнинъ япкъан ишлерини япар эдинъиз, — деди 
Иса оларгъа. 

® — Шимди Мени ольдюрмеге чаре къыдырасынъыз. 
Мен исе — Алладан эшиткен акъикъатны сизге айтып 
берген адамым. Ибраим бойле шейлер япмагъан эди! 

* Сиз озь бабанъызнынъ ишлерини япасыз! 

— Биз ороспулыкътан догъмадыкъ да, бизим бир 
Бабамыз бар. О — Алладыр, — деп джевап бердилер 
Исагъа. О, оларгъа шойле деди: 

3 Эгер Бабанъыз Алла олса эди, Мени север эди- 
нъиз, чюнки Мен Алладан чыкъып кельдим. Мен Озь- 
Озюмден кельмедим, Мени О, ёллады. * Айткъанларым- 
ны не ичюн анъламайсыз? Чюнки Меним сёзюмни эши- 
тип оламайсыз. “Сизинъ бабанъыз — Иблистир. Сиз 
озь бабанъызнынъ бутюн истеклерини беджермеге истей- 
сиз. Иблис башындан адам ольдюриджи эди. О, акъи- 
къатта яшамай, чюнки онда акъикъат ёкъ. О, ялан айт- 
къанда, озюне ярашкъан шей айта. Чюнки о, яланджы- 
дыр, яланнынъ бабасыдыр. 

° Амма Мен акъикъатны айткъаным ичюн, Манъа 
инанмайсыз. “Къайсы биринъиз Мени бир гунада къаба- 
атлап олур? Мен акъикъатны айтам, не ичюн Манъа инан- 
майсыз? "Ким Алладан олса, Алланынъ сёзлерини эши- 
те. Сиз исе Алладан олмагъанынъыз ичюн, эшитмейсиз. 

Б Бунъа джевап берип, еудийлер: 

— Биз догърусыны айтамыз: Сен — самариелисинъ, 
ве Сени джин ургъан! — дедилер. 

* Мени джин урмады, — деди Иса. — Мен Ба- 
бамны урьмет этем. Сиз исе Мени урьмет этмейсиз. 

* Мен Озь шуретимни къыдырмайым. Лякин Башкъа- 
сы бар, О оны къыдыра ве суд эте. "Сизге керчектен 
догърусыны айтам: ким Меним сёзюмни тутса, о, олюм- 
ни ич бир вакъыт корьмейджек. 

% — Энди биз билемиз ки, Сени джин ургъан! — деди 
еудийлер Онъа. — Ибраим ве пейгъамберлернинъ эписи 
ольдилер, Сен исе: «Ким Меним сёзюмни тутса, олюмни 
ич бир вакъыт сынап бакъмайджакъ», — дейсинъ! "Я 
Сен ольген бабамыз Ибраимден буюк оласынъмы? Пей- 
гъамберлер де ольди! Сен Озюнъни ким деп саясынъ? 

* Иса джевап берди: 

— Эгер Мен Озюмни Озюм шуретлесем, Меним 
шуретим боштыр. Бабамнынъ Озю Мени шуретлей. Сиз 
онъа «Алламыз» дейсиз. ? Амма сиз Оны ич бир вакъыт 
бильмединъиз. Мен исе Оны билем. Эгер «Оны бильме- 
йим», десем, сизге ошагъан яланджы олур эдим. Амма 
Мен Оны билем ве Онынъ Сёзюни тутам. % Бабанъыз 
Ибраим Меним кунюмни кореджегини билип, пек къу- 
вангъан эди. Оны корип, севинди. 

Я — Сен даа элли яшына биле кирмединъ де, Ибра- 
имни насыл этип корьдинъ? — деди еудийлер Онъа. 
*Иса оларгъа: 

— Сизге керчектен догърусыны айтам: Ибраим даа 
олмаздан эвель, Мен Барым, — деди. 

О вакъыт олар, Исагъа атмакъ ичюн къолларына 
таш алдылар. Лякин Иса гизленип, Сарайдан чыкъты. 

1 53 
Иса кечип кеткенде, бир догъма кёр 
2 
адамны корьди. ` Шегиртлери Исадан: 
— Равви, о, кёр олып догъгъан, чюн- 





ки озю, я да ана-бабасы гуна япкъан 
эдими? — деп сорадылар. Иса бойле 
джевап берди: 

— Озюнинъ де, ана-бабасынынъ да гунасы ичюн де- 
гиль. Лякин Алланынъ асри онда белли оладжагъы 
ичюн, о кёр олып догъды. * Даа куньдюз олгъанда, Мени 
Ёллагъаннынъ ишлерини япмакъ керекмиз. Гедже ке- 
леята, о вакъыт ич кимсе чалышып оламайджакъ. ° Мен 
даа дюньяда олгъанымда, Мен дюньянынъ ярыгъы олам. 

Иса бу сёзлерни айтып, ерге тюкюрди ве тюкюрик- 
тен чамур япып, кернынъ козьлерине якъты. 

= Барып, Силоам хавузында ювун, — деди онъа. 
(Силоам — «ёлланылгъан» демектир.) 

Кер адам барып ювунды, ве корип башлагъан козьле- 
ринен эвине кельди. О вакъыт, онынъ къомшулары ве 
эвельден онынъ кёр олып тиленгенини корьген адамлар: 

— Бу, анавы тиленип отургъан кёр адам дегильми? — 
деп сорай эдилер. ° Базылары: 

— Эбет, одыр, — деселер, башкъалары: 

— Ёкъ, лякин онъа ошай, — дедилер. Адамнынъ 
озю исе: 

— Догъру, бу меним, — дей эди. 

— Ойле олса, козьлеринъ насыл ачылды? — деп 
сорадылар. 

— Иса адлы адам чамур япып, козьлериме якъты да, 
«Барып, Силоам хавузында ювун», — деди манъа. Мен 
барып ювундым ве корип башладым, — деди о адам. 

12 
— О адам къаерде? — деп сорадылар. 
— Бильмейим, — деп джевап берди о. 
13 .. 
Сонъ кёр олгъан адамны фериселернинъ алдына 
14 .. 
кетирдилер. Иса чамур япып, кёр адамнынъ козьлери- 
ни ачкъан кунь исе еудийлернинъ раатлыкъ куню эди. 
15 ЯХ 
Сериселер де кёр адамдан козьлери насыл ачылгъа- 
ныны сорадылар. 
— О, козьлериме чамур якъты. Мен ювундым, ве 
энди козьлерим коре, — деди адам. 
16 

— Бу адам Алладан дегиль, чюнки О, раатлыкъ ку- 

нюни тутмай, — деди базы фериселер. Башкъалары исе: 
— Гуналы адам бойле бельгилерни насыл косьтерип 

олур? — дедилер. Бойледже, араларында дава пейда олды. 
17 

— ШУ, козьлеринъни ачкъан адам, сенинъ фики- 
ринъдже, ким О? — деп, кене кёр адамдан сорадылар. 

— О, пейгъамбердир, — деди о. 
18 <> 

Амма еудийлернинъ башлыкълары, козьлери ачыл- 
гъан адамнынъ эвельден кёр олгъанына ве козьлери 
ачылгъанына инанмадылар, козьлери корьген адамнынъ 
ана-бабасыны чагъыртып: 

19 .. 

— Кер олып догъды, деген огълунъыз шумы? Я 
энди насыл этип онынъ козьлери коре? — деп сорадылар. 
20 о 

Ана-бабасы бойле джевап бердилер: 
— Бу бизим огълумыз, онынъ кёр олып догъгъаны- 
21 

ны билемиз. °Лякин насыл корип башлагъаныны биль- 
меймиз, козьлерини ким ачкъаныны да бильмеймиз. О 
акъыл-балигъ яшында, озюнден соранъыз. Озю ичюн 
озю джевап берсин. 

22 .. <> 

Кёрнынъ ана-бабасы бойле дедилер, чюнки олар 
еудийлернинъ башлыкъларындан къоркъа эдилер. 

Еудийлернинъ башлыкълары бундан эвель, ким Исаны 
Месих деп таныса, синагогадан айырылсын, деген къа- 
рарны чыкъаргъан эдилер. Е Шу себептен кёрнынъ 
ана-бабасы: «О акъыл-балигъ яшында, озюнден сора- 
нъыз», — дедилер. 

% Бундан сонъ, эвельден кёр олгъан адамны экинджи 
кере чагъыртып: 

— Алланынъ огюнде догърусыны айт! Биз о адам- 
нынъ гуналы олгъаныны билемиз, — дедилер. 

2 _ О, гуналымы, ёкъмы, мен бильмейим, — деп дже- 
вап берди о. — Мен тек шуны билем: кёр эдим, энди исе 
корем. 

% — О санъа не япты? Козьлеринъни насыл ачты? — 
деп сорадылар ондан. 

7 _ Мен сизге энди айткъан эдим де, сиз динълеме- 
динъиз! Буны даа эшитмеге истейсиз? Я сиз де Онынъ 
шегиртлери олмагъа истейсизми? — деди о адам. 

% Еудийлернинъ башлыкълары исе оны акъаретлеп: 

— Сен Онынъ шегиртисинъ, биз исе — Мусанынъ ше- 
гиртлеримиз! ^ Биз билемиз ки, Алла Мусанен лаф эткен. 
Бу адам исе къаерден олгъаныны бильмеймиз, — дедилер. 

% _ Шашыладжакъ бир шей! — деп джевап берди 
о. — Сиз Онынъ къаерден олгъаныны бильмейсиз, ля- 
кин О меним козьлеримни ачты! Биз билемиз ки, гуна- 
лы адамларны Алла динълемей. Тек, ким Алладан къор- 
къып, Онынъ ирадесини беджерсе, Алла оны динълей. 
% Догъма кёрнынъ козьлерини бир кимсе ачкъаныны 
дюнья тургъандан берли эшитильмеген. 6 Эгер о адам 
Алладан олмагъан олса, ич бир шей япып оламаз эди. 

с Еудий башлыкълары бунъа джевап берип: 

— Сен бутюнлей гуна ичинде догъгъан олсанъ да, 
энди бизге акъыл огретесинъми? — деп, оны къувып 
чыкъардылар. 

Иса о адамнынъ къувып чыкъарылгъаныны эшитип, 
оны къыдырып тапты. 

— Сен Алланынъ Огълуна иман этесинъми? — деп 
сорады ондан. О адам Исагъа: 

ке Эфендим, — деди, — мен Онъа иман этмек ичюн, 
О ким олгъаныны бильмек керегим. 

7 _ Сен Оны корьдинъ, мына сеннен лаф эткен — 
Онынъ Озю, — деди Иса. *О вакъыт адам: 

— Иман этем, Рабби! — деди де, Исанынъ огюнде 
озюни ерге ташлады. 

Иса: 

— Корьмегенлер корьсюнлер, корьгенлер исе кёр ол- 
сунлар деп, Мен бу дюньягъа суд этмеге кельдим, — де- 
ди. “Онынъ этрафында базы фериселер тура эдилер. 
Олар бу лафны эшитип: 

— Биз кёр дегильмизми? — деп сорадылар. “Иса 
оларгъа: 

— Эгер кёр олсанъыз, гунанъыз олмаз эди. Лякин 
сиз, козьлеримиз корелер, дегенинъиз ичюн, гунанъыз 
сизде къала, — деди. 


"Сизге керчектен догърусыны айтам: 
ким къой къошуна къапудан кирмейип, 
башкъа ёл тапып тюшсе, о хырсыз ве 
айдуттыр. °Къапудан кирген адам исе 





<> 3 
къоиларнынъ чобаныдыр. Онъа къа- 
равул къапуны ача, ве къойлар онынъ сесине къулакъ 

асалар. О исе озь къойларыны чагъыра ве тышарыгъа 
алып чыкъа. "О, озь къойларынынъ эписини чыкъаргъа- 
нынен, оларнынъ огюнде кете. Къойлар исе онынъ артын- 
дан юрелер, чюнки олар онынъ сесини таныйлар. *Ябан- 
джы адамнынъ артындан олар кетмезлер, аксине, ондан 
къачарлар, чюнки ябанджынынъ сесини танымайлар. 

‘Иса бу кинаели икяени айткъанда, динълегенлер 
Онынъ не бильдирмеге истегенини анъламадылар. "Шу 
себептен Иса кене шай деди: 

— Сизге керчектен догърусыны айтам: Мен — къой- 
ларнынъ къапусы олам. * Менден эвель кельгенлернинъ 
эписи хырсыз ве айдут эдилер. Лякин къойлар оларгъа 
къулакъ асмадылар. Мен — къапудырым. Ким Мен- 
ден кирсе, къуртарыладжакъ. О, кирип чыкъып, озюне 
отлакъ да тападжакъ. “ Хырсыз тек хырсызламакъ, оль- 
дюрмек, йыкъмакъ ичюн келе. Мен исе оларгъа аят, толу 
аят бермек ичюн кельдим. 

"Мен яхшы чобаным. Яхшы чобан къойлары ичюн 
джаныны бере. 2 Чобан олмагъан, шахсий къойлары 
олмагъан, пара ичюн чалышкъан адам къашкъырнынъ 
кельгенини корьсе, къойларны ташлай да къача, чюнки 
о парагъа чалыша ве къойлар ичюн ич къайгъырмай. 
Къашкъыр исе къойларны талай ве дагъыта. “Мен ях- 
шы чобаным. Мен Озь къойларымны билем, олар исе 
Мени билелер. ® Бабам Мени насыл бильсе, Мен де Ба- 
бамны шойле билем. Мен къойларым ичюн джанымны 
берем. 6 Меним башкъа, бу къоштан олмагъан къойларым 
да бар. Оларны да алып кельмек керегим. Олар да Ме- 
ним сесимни эшитеджеклер, ве бир сюрю бир чобаннен 
оладжакъ. "Джанымны янъыдан эльге алмакъ ичюн, 

оны берем. Шунынъ ичюн Бабам Мени севе. * Меним 

джанымны Менден кимсе тартып алмай. Мен оны Озь 
истегимнен берем. Оны бермеге де, къайтарып алмагъа 
да укюмим бар. Бу эмирни Мен Бабамдан къабул эттим. 

9 Бу сёзлери ичюн еудийлернинъ арасында кене дава 
чыкъты. ”’Араларындан чокълары: 

— Оны джин ургъан, О, акъылдан айырылгъан! Оны 
не ичюн динълейсиз? — дей эдилер. Е Башкъалары исе: 

— Джин ургъан адам бойле сёзлерни айтмаз. Кёр 
адамнынъ козьлерини джин ачып олурмы? — дедилер. 

2 Сонъ Ерусалимге Алланынъ Сарайыны Янъыдан 
Эляллав Байрамы кельди. Къыш эди. Иса Сарайда Су- 
лейманнынъ Эйванында айланып юре эди. б Еудийлер- 
нинъ башлыкълары Онынъ этрафыны сарып алдылар. 

— Даа не къадар Сен бизим сабырымызны сынай- 
джакъсынъ? Эгер Сен Месих олсанъ, бизге ачыкътан- 
ачыкъ айт, — дедилер олар. 

Иса оларгъа джевап берди: 

— Мен сизге айттым, амма сиз инанмадынъыз. Ме- 
ним Бабамнынъ адынен япкъан ишлерим Манъа шаат- 
лыкъ этелер. * Сиз исе инанмайсыз, чюнки сиз Меним 
къойларым дегильсиз. Меним къойларым сесимни эши- 
телер. Мен оларны билем, олар исе Меним артымдан 
юрелер. * Мен оларгъа эбедий аят берем, ве олар ич бир 
вакъыт гъайып олмайджакълар. Ич кимсе оларны Ме- 
ним къолумдан тартып аламаз. Оларны Манъа берген 
Бабам эписинден буюктир. Бабанынъ къолундан ич ким- 
се оларны тартып аламаз. % Мен ве Бабам — бирмиз. 

"О вакъыт еудийлернинъ башлыкълары Исаны таш- 
ларнен ольдюрмек ичюн, кене таш алып башладылар. Иса: 

 _ Мен сизге Бабамнынъ адындан чокъ яхшы иш- 
лер косьтердим. Оларнынъ къайсы бири ичюн Мени 
ташларнен ольдюрмеге истейсиз? — деди. А Еудийлер- 
нинъ башлыкълары Онъа джевап берип: 

— Сени яхшы ишлеринъ ичюн дегиль, куфюр сёзле- 
ринъ ичюн ташларнен ольдюрмеге истеймиз, чюнки Сен 
адам олып, Озюнъни Алла саясынъ! — дедилер. * Иса 
шойле джевап къайтарды: 

— Сизинъ Къанунынъызда: «Мен айттым: “Сиз — 
аллаларсыз”», — деп язылмагъанмы? 5 Мына, Алла- 
нынъ сёзю о адамларгъа кельген ве олар «аллалар» ад- 
ландырылгъан эди. Мукъаддес Язы исе бозулмаз. 

к Шунынънен, Бабам Мени азиз этип дюньягъа ёллады. 
Сиз Мени, «куфюр сёзлер айта», деп къабаатлайсыз, 
чюнки Мен: «Мен Алланынъ Огълу олам», дедим? 

7 Эгер Мен Бабамнынъ ишлерини япмасам, Манъа иман 
этменъиз. * Эгер Онынъ ишлерини япсам, ве сиз Манъа 
инанмасанъыз, ишлериме инанынъыз. Сонъ билирсиз 
ве инанырсыз ки, Баба Менде ве Мен Бабада олам. 

с Сонъра еудийлер кене Исаны якъаламагъа чаресини 
къыдыра эдилер, лякин Иса оларнынъ къолларындан 
къуртулып кетти ве 40 кене Иордан озенининъ башкъа та- 
рафына, башта Ягъя адамларны сувгъа батырып чыкъар- 
гъан ерге барды ве шу ерде къалды. "Онынъ алдына 
чокъ адамлар келе эди. Олар: 

— Ягъя ич бир бельги косьтермеген эди, лякин 
Ягъянынъ бу адам акъкъында айткъанларынынъ эписи 
акъикъий чыкъты, — дей эдилер. о ерде чокъ адам 
Исагъа иман этти. 

1 о 
Бетания деген койде Лазар адлы 
бир адам хаста ята эди. Мерьем ве 
Марта адлы тата-къардаш да бу кой- 





2 
ден эдилер. Раббиге къокъулы ягъ 
якъаджакъ ве Онынъ аякъларыны сач- 
ларынен сюртип къурутаджакъ шу Мерьем эди. Хаста 
яткъан Лазар исе Мерьемнинъ агъасы эди. *Тата- 
къардаш Исагъа: «Рабби, Сенинъ севимли достунъ 
хаста олып ята», — деп хабер ёлладылар. Иса буны 
эшитип: 

— Бу хасталыкъ олюмнен битмейджек, лякин о, Ал- 
ланынъ шуретине себеп оладжакъ. Алланынъ Огълу да 
онынъ ярдымынен шурет къазанаджакъ, — деди. 

Иса Мартаны, онынъ къыз къардашыны ве Лазар- 
ны севе эди. ° Амма Лазарнынъ хаста олып яткъаныны 
бильсе де, олгъан еринде даа эки кунь къалды. А Бундан 
сонъ О, шегиртлерине: 

— Кене Еудиеге барайыкъ, — деди. 

ЗЕ Равви, — деди шегиртлери, — якъында еудийлер 
Сени ташларнен ольдюрмеге чаресини къыдыра эдилер. 
Сен исе кене о ерге бармагъа истейсинъми? 

Иса бойле джевап берди: 

— Бир куньде он эки саат оламы? Ким куньдюз 
юрсе, сюрюнмей, чюнки бу дюньянынъ ярыгъыны ко- 
ре. Ю Гедже юрген исе сюрюне, чюнки онда ярыкъ ёкъ. 
аз Бу сёзлерни айтып, оларгъа: — Достумыз Лазар 
юкълап къалды, лякин Мен оны уятмагъа кетем, — 
деди. 

и Рабби, эгер о юкълап къалгъан олса, тюзелир, — 
деди шегиртлери. 


Юхан 11.13-11.26 


13 о 
Лякин Иса Лазарнынъ ольгени акъкъында айта 
эди. Шегиртлер исе, Иса адий юкъу акъкъында айтты, 
деп тюшюне эдилер. 
14 о 
Сонъ Иса оларгъа ачыкътан айтты: 
15 
— Лазар ольди. ° Мен исе о ерде олмагъаныма сиз 
ичюн къуванам, чюнки шимди иман этеджексиз. Энди 
айдынъыз, онынъ янына барайыкъ. 
16 
О вакъыт, «Эгиз» адландырылгъан Тома башкъа 
шегиртлерге: 
— Айдынъыз, биз де кетейик, Онен берабер оле- 
йик! — деди. 
17 
Иса о ерге барып, Лазарнынъ къабирде яткъанына 
29 18 
дёрт кунь олгъаныны бильди. ` Бетания кою Ерусалим- 
ге якъын, къарарнен учь километр“ узакълыгъында эди. 
19 о 
Чокъ еудийлер Мартагъа ве Мерьемге, агъасынынъ 
ольгени себебинен оларнынъ гонълюни алмакъ ичюн кель- 
20 
ген эдилер. Марта Исанынъ кельгенини эшитип, Оны 
къаршыламагъа чыкъты. Мерьем исе эвде отура эди. 
21 
— Рабби! — деди Марта Исагъа. — Эгер Сен бу 
22 
ерде олгъан олсанъ, меним агъам ольмез эди. Амма 
шимди де билем ки, Сен Алладан не истесенъ, Алла 
Санъа береджек. 
23 
— Сенинъ агъанъ тириледжек, — деди Иса. 
24 
— Билем, эписи тириледжек вакъытта, сонъки кунь- 
25 <> 
де тириледжек, — деди Марта. ” Иса онъа шойле деди: 
— Мен тирилюв ве аят олам. Манъа иман эткен 
о 26 о 
адам ольсе де, яшайджакъ. ’Яшайышында Манъа иман 





* 11.18 Учь километр — юнанджа «15 стадиос». Бир стадиос — 


къарарнен 185 метр. 


Юхан 11.27-11.37 


эткен эр ким ич бир вакъыт ольмейджек. Бунъа инана- 
сынъмы? 
27 
— Эбет, Рабби, — деди Марта. — Сен дюньягъа ке- 
леяткъан Месих, Алланынъ Огълу олгъанынъа инандым. 
28 <> 
Буны айткъан сонъ, Марта барып, къыз къардашы 
Мерьемни чагъырды. 
— Оджа бу ерде, О сени чагъыра, — деди гизлиден 
Мерьемге. 
29 
Мерьем буны эшиткенинен, ашыкъып еринден тур- 
30 <> 
ды да, Исанынъ янына барды. Иса даа койге кирмез- 
ден, Марта Оны къаршылагъан ерде беклеп тура эди. 
31 
Мерьемнен берабер эвде отургъан, онъа теселли берген 
еудийлер, онынъ ашыкъып еринден турып тышарыгъа 
чыкъкъаныны корьдилер ве, Мерьем къабирге барып 
агъламагъа кетти, деп, онынъ артындан бардылар. 
32 
Мерьем Иса тургъан ерге келип, Оны корьди де, 
аякълары тюбюне озюни ташлап: 
— Рабби! — деди. — Эгер Сен шу ерде олгъан ол- 
санъ, Меним агъам ольмез эди! 
33 о 
Иса Мерьемнинъ де, онен кельген еудийлернинъ 
де агълагъанларыны корьгенинен, руху чорланды да, 
юреги сызлады. 
34 о 
— Оны не ерге къойдынъыз? — деп сорады о. 
— Эфенди, барып корь, — дедилер онъа. 
35 36 <> 
Исанынъ козьлери яшланды. ’’Еудийлер: 
— Бакъынъыз, оны не къадар севе экен, — дедилер. 
37 
Лякин олардан базылары: 
— Мына бу адам кёрнынъ козьлерини ачты. Лазарны 
да ольмейип къалмасы ичюн бир шей япар экенми? — 
дедилер. 


Юхан 11.38-11.48 


* Исанынъ руху кене чорланды. Иса къабирге кель- 
ди. Къабир бир къоба ичинде олып, онынъ агъзына таш 
къоюлгъан эди. Иса: 

— Ташны алып четке къоюнъыз! — деди. Олюнинъ 
татасы Марта Онъа: 

— Рабби, о къабир ичине къоюлгъанына дёрт кунь 
олды, энди къокъусы чыкъкъандыр, — деди. 

Ы «Эгер иман этсенъ, Алланынъ шерефини коре- 
джексинъ», деп санъа айтмадыммы? — деди Иса. 

* Сонъра адамлар ташны четке чектилер. Иса исе 
козьлерини кокке котерип: 

— Баба, Мени эшиткенинъ ичюн Санъа шукюр, — 
деди.  — Сен Мени эр вакъыт эшиткенинъни билем, 
лякин бу сёзлерни шу ерде тургъан халкъ ичюн, олар 
Мени Сен ёллагъанынъа инанаджакълары ичюн дедим. 

% Шойле деди де, къатты сеснен: 

— Лазар, тышарыгъа чыкъ! — деп къычырды. 

“О вакъыт, къоллары-аякълары безге сарылгъан, 
бетине явлукъ багълангъан, эвель олю олгъан адам чы- 
къып кельди. 

— Оны чезинъиз, кетсин, — деди Иса адамларгъа. 

% Мерьемнен кельген еудийлернинъ [145-57 
чокълугъы, Исанынъ япкъан ишини ко- | Матта 26.1-5; 


Марк 14.1-2; 
Лука 22.1-2. 


46 
рип, Онъа иман эттилер. Амма базы- 





лары, фериселернинъ алдына барып, 
Исанынъ япкъаныны айтып бердилер. * Ондан сонъ 
баш руханийлер ве фериселер Шуранынъ топлашувыны 
яптылар. 

— Бу адам чокъ бельгилер косьтере. Биз не япа- 
йыкъ? — дедилер озьара. Ы Эгер О, бойле девам этсе, 


Юхан 11.49-11.57 


биз исе кедер этмесек, эписи Онъа иман этеджек. Рим- 
лилер келип, топрагъымызны да, миллетимизни де ба- 
сып алырлар. 

А Олардан бири, о йылы биринджи баш руханий ол- 
гъан Каяфа: 

— Сиз ич бир шей бильмейсиз! * Бутюн миллет гъа- 
йып олгъанындан, бир адам халкъ ичюн оледжеги сизге 
яхшы оладжагъыны тюшюнмединъиз, — деди. 

"Бу сёзлерни о озь истегинден айтмагъан эди. Амма, 
о йылнынъ биринджи баш руханийи олып, пейгъамбер- 
лик япкъанда, Исанынъ шу еудий миллет ичюн оледже- 
гини эвельден айтты.  Исагъа тек шу миллет ичюн де- 
гиль, лякин дюньяда даркъалып кеткен, Алланынъ эв- 
лятларыны да топлап бирлештирмек ичюн ольмек керек 
эди. *О куньден башлап, олар Исаны ольдюрмек къа- 
рарына кельдилер. 2 Шунынъ ичюн Иса энди еудийлер 
арасында ачыкъ юрмей эди. О ерден чыкъып, сахрагъа 
якъын олгъан топрагъына, Эфраим шеэрине барды. Шу 
ерде шегиртлеринен берабер къалды. 

а, Еудийлернинъ Песах Байрамы якъынлашкъан эди. 
Мемлекетнинъ эр тарафындан адамлар байрамдан эвель 
элялланмакъ ичюн Ерусалимге кельдилер. Олар Иса- 
ны къыдыра эдилер. Алланынъ Сарайы азбарында топ- 
лашып тургъанлар озьара: «Насыл тюшюнесиз, О, бай- 
рамгъа кельмез экенми2» — деп сорай эдилер. ” Баш 
руханийлер ве фериселер исе Исаны якъаламагъа истеп, 
кимде-ким Онынъ къаерде олгъаныны бильсе, хабер 
этсин, деген эмирни чыкъардылар. 


Юхан 12.1-12.9 


'Песах Байрамын- [121-8 


дан алты кунь эвель Матта 26.6-13; 
Марк 14.3-9. 





Иса Бетаниягъа кельди. 





Анда Лазар яшай эди. Иса оны олю- 
лерден тирильткен эди. "О ерде Иса 
ичюн акъшамлыкъ аш азырладылар. Марта хызмет эте 
эди, Лазар исе Исанен берабер ашагъан адамлардан 
бири эди. *О вакъыт Мерьем бир кучюк бардакъ“ темиз, 
паалы къокъулы ягъ кетирип, Исанынъ аякъларына якъ- 
ты ве сачларынен Онынъ аякъларыны сюртип къурутты. 
Ягънынъ къокъусына бутюн эв толды. 

* Исанынъ шегиртлеринден бири, Оны сатаджакъ 
Иуда Искариот: 

> _ Бу ягъны учь юз динаргъа“* сатып фукъарелерге 
болип берсе, яхшыджа олмаз эдими? — деди. 

К Бу сёзлерни о фукъарелерге къайгъыргъаны ичюн 
дегиль, хырсыз олгъаны ичюн айтты. Ортакъ акъча къу- 
тусы онда эди, ве о къутугъа къоюлгъан паралардан озю- 
не алып хырсызлай эди. 

'_ О къадынны раатсызлама! — деди Иса. — О, бу 
ягьны Меним дефн этиледжек кунюм ичюн сакълады. 
*Фукъарелер эр вакъыт сизлернен оладжакълар, Мен 
исе эр вакъыт сизлернен олмайджам. 

’Исанынъ не ерде олгъаныны билип, чокъ еудийлер о 
ерге кельдилер. Олар тек Исаны дегиль, Иса олюлерден 





* 12.3 Бир кучюк бардакъ — юнанджа «бир литра». Бир литра — 
къарарнен 330 грамм. 
** 12.5 Учь юз динар — къадимий юнанджа «300 денарий», 300 кунь 


чалышкъан адамнынъ къазанчы. 


Юхан 12.10-12.21 


тирильткен Лазарны да корьмеге истей эдилер. “Баш 
руханийлер исе Лазарны да ольдюрмеге тырыша эдилер. 
"Чюнки чокъ еудийлер Лазар ичюн о ерге барып, Иса- 
гъа иман эте эдилер. 

- Эртеси куню байрамгъа кельген 12.12-18 
чокъ адамлар Исанынъ Ёрусалимге ке- Матта 21.1-11; 


Марк 11.1-11; 
Лука 19.28-40. 


13 
леяткъаныны эшиттилер. Пальма тере- 





гининъ пытакъларыны алып, Оны къар- 
шыламагъа чыкътылар ве кучьлю сеслернен къычырып 
башладылар: 

— А ллагъа шукюр! Раббининъ ады иле Келеяткъан- 
ны, Исраильнинъ Падишасыны шуретленъиз! 

“Иса бир яш эшекни тапып, устюне минди. Бу акъ- 
къында эвельден бойле язылгъан эди: ? «Эй Сион къы- 
зы, къоркъма! Сенинъ Падишанъ яш эшекке минип 
келеята!» 

и Шегиртлери буны башта анъламадылар. Тек Иса 
Озь шуретине иришкен сонъ, олар бу сёзлер Онынъ 
акъкъында язылгъаныны ве халкъ Оны бойле къаршы- 
лагъаныны хатырладылар. "Иса Лазарны къабирден 
чагъыргъан ве олюлерден тирильткен вакъытта Онен 
берабер олгъан халкъ бу акъкъында шаатлыкъ эте эди. 
Иса бойле бельгини косьтергени акъкъында эшиткен 
халкъ Оны къаршыламагъа чыкъты. 

ы Сериселер исе бир-бирине: 

— Коресизми, энди ич бир шей япып оламайсыз. Бу- 
тюн дюнья Онынъ артындан кетти! — дей эдилер. 

% Ибадет этмек ичюн байрамгъа кельгенлер арасында 
юнанлар да бар эди. А Олар Галилеянынъ Бетсайда ше- 
эринден олгъан Филипнинъ алдына барып ялвардылар: 


Юхан 12.22-12.32 


— Эфенди, биз Исаны корьмеге истеймиз. 

2 Филип барып бу акъта Андрейге айтты; сонъ Анд- 
рейнен Филип экиси Исанынъ алдына барып, Онъа 
айттылар. Иса оларгъа шойле джевап къайтарды: 

— Инсан Огълу шуретленеджек вакъты кельди. 

% Сизге керчектен догърусыны айтам: эгер богьдайнынъ 
урлугъы топракъкъа тюшип ольмесе, о тек адий бир ур- 
лучыкъ олып къаладжакъ. Амма ольсе, чокъ берекет 
береджек. ? Ким озь джаныны севсе, оны гъайып эте- 
джек. Ким бу дюньяда озь джаныны аджымаса, оны 
эбедий аят ичюн сакълап къалдыраджакъ. ^ Эгер ким 
Манъа хызмет этсе, Меним артымдан кельсин. Мен 
къаерде олсам, хызметчим де о ерде оладжакъ. Ким 
Манъа хызмет этсе, Баба оны урьмет этеджек. 

7 Энди исе юрегим сызлай, Мен не айтсам экен? «Эй 
Баба, Мени бу сааттен къуртар», дейимми? Лякин Мен 
шу саат ичюн кельдим. “Эй Баба, Озь адынъны шерефле! 

Иса буны айткъанынен коктен: 

— Мен оны шерефледим ве даа шерефлейджегим, — 
деген сес кельди. О ерде тургъан халкъ буны эшитип, 
кок гудюрдиси белледи. « Ёкъ, Онен мелек лаф этти!» — 
деди башкъалары. 

% Бунъа джевап берип Иса деди: 

— Бу сес Мен ичюн дегиль, сиз ичюн олды. “ Шим- 
ди бу дюнья суд этиледжек, шимди бу дюньянынъ баш- 
лыгъы“ тышарыгъа чыкъарылып къувуладжакъ. ” Мен 
ерден юкъарыгъа котерильгенимде, эр кесни Озюме че- 
кеджегим. 





* 12.31 Демек, Иблис. 


Юхан 12.33-12.40 


Бу сёзлерни Иса Озюнинъ насыл оледжегини биль- 
дирмек макъсадынен айтты. Халкъ бунъа джевап бе- 
рип деди: 

* _ Биз Къанундан, Месих эбедий бизнен оладжа- 
гъыны эшиттик. Насыл этип Сен: «Инсан Огълуна 
юкъарыгъа котерильмеге керек», — дейсинъ? Ким бу 
Инсан Огълу? 

Иса оларгъа деди: 

— Даа къыскъа бир вакъыт ичинде ярыкъ сизнен 
оладжакъ. Ярыкъта юрюнъиз, даа къаранлыкъ сизни 
басмасын. Къаранлыкъта юрген адам къаерге кетеяткъа- 
ныны бильмей. *Ярыкъ даа сизнен олгъанда, ярыкъкъа 
иман этинъиз, озюнъиз де ярыкънынъ огъуллары ола- 
джакъсыз. 

Бу сёзлерни айтып, Иса узакълашып гизленди. 

7 Иса халкънынъ козю огюнде о къадар чокъ бельги- 
лерни косьтерген олса да, олар Исагъа иман этмей эди- 
лер. * Чюнки Ешая пейгъамбернинъ айткъан сёзлери 
беджериледжек эди: 

«Я Рабби! 
Бизден эшиткен хаберге ким инанды? 
Раббининъ къудрети кимге белли олдыд» 

* Олар ана шу себептен инанып оламай эдилер. 
Ешая пейгъамбер даа айткъаны киби: 

4% «Бу халкънынъ козьлерини кёр этти, 
юрегини де бир шей анъламагъан киби этти. 
Бойледже, олар козьлеринен корьмезлер, 
акъылларынен анъламазлар, 

О бизлерни тедавийлер, деп 

Манъа кельмезлер». 


Юхан 12.41-13.2 (35 


41 <> 
Ешая буны айткъан эди, чюнки о, Месихнинъ шу- 
ретини корьген ве Онынъ акъкъында айта эди. 
42 
Бунъа бакъмадан, чокъ башлыкълар биле Исагъа 
иман эттилер. Лякин, синагогалардан айырылмасынлар 
деп, олар фериселер ичюн Исаны ачыкъ танымай эдилер. 
43 
Чюнки башлыкълар Алланынъ шуретинден адамлар- 
нынъ шуретини зияде севе эдилер. 
44 
Иса къычырып: 
— Манъа иман ие адам Манъа дегиль, Мени Ёл- 
лагъангъа иман эте. Мени корьген адам Мени Ёлла- 
46 
гъанны коре. Манъа иман эткен эр бир адам къаран- 
лыкъта къалмасын деп, Мен дюньягъа ярыкъ олып кель- 
47 .. 
дим. Ким Меним сёзлеримни эшитип иман этмесе, оны 
Мен суд этмейим. Мен дюньяны суд этмек ичюн дегиль, 
48 .. 
къуртармакъ ичюн кельдим. Мени ред этип, сёзле- 
римни къабул этмеген адамнынъ суд этиледжеги бар — 
оны ахыр заманда Меним айткъан Сёзюм суд этеджек. 
49 о ах 
Мен Озь адымдан айтмадым. Мени ёллагъан Баба не 
айтаджагъымны, насыл айтаджагъымны Манъа буюр- 
50 о 
ды.’ Онынъ эмири исе эбедий аят олгъаныны билем. 
Мен не айткъан олсам, Баба Манъа буюргъаныны ай- 
там, — деди. 


1 <> 
Песах Байрамындан эвель Иса, 
Онынъ бу дюньядан Бабанынъ янына 
кетмек вакъты кельгенини биле Эди. О, 





бу дюньяда Озюнинъкилерни севген 
эди ве шимди оларны сонъунадже сев- 
ДИ. 2 Дкъшамлыкъ ашы вакъты эди. Симон Искариот 
огълу Иуданынъ юрегине Иблис чокътан Исаны сатмакъ 

ниетини къойгъан эди. Иса исе, Баба эр шейни Онынъ 
къолуна бергенини ве Алладан чыкъып, кене Алланынъ 
янына къайтаяткъаныны биле эди. * Шунынъ ичюн, Иса 
софра башындан турды, усть урбасыны чыкъарды, бир 
эльбез алды да, белине багълады. Сонъ легенге сув къо- 
йып, шегиртлерининъ аякъларыны ювып башлады. Бели- 
не багълагъан эльбезнен оларнынъ аякъларыны сюртип 
къурутты. 

Иса Симон Пётрнынъ янына кельгенде: 

— Рабби! Сен меним аякъларымны ювмагъа истей- 
синъми?! — деди Пётр. 

'_ Мен шимди не япкъанымны сен анъламайсынъ. 
Сонъ анълайджакъсынъ, — деди Иса онъа джевап берип. 

* _ Меним аякъларымны ич бир вакъыт ювмайджакъ- 
сынъ! — деди Петр. 

— Эгер ювмасам, Меннен бирликте пайынъ олмай- 
джакъ, — деди Иса. *О вакъыт Симон Пётр: 

— Рабби, тек аякъларымны дегиль, къолларымны, 
башымны да юв! — деди. " Иса онъа: 

— Ювулгъан адам бутюнлей темиз, онынъ тек аякъ- 
ларыны ювмакъ керек. Сиз темизсиз, амма эпинъиз де- 
гиль, — деди. "Иса Оны сатаджакъ адамны биле эди, 
шунынъ ичюн «Эпинъиз темиз дегильсиз», деди. 

? Шегиртлерининъ аякъларыны ювгъан сонъ, Иса 
усть урбасыны кийип, ерине ерлешти. Шегиртлерине 
деди: 

— Мен сизге не япкъанымны анъладынъызмы? ? Сиз 
Манъа «Оджа» ве «Рабби» дейсиз, эм догъру айтасыз, 
чюнки Мен бу олам. Б Шунынъ ичюн, эгер Мен Рабби 
ве Оджа олып, аякъларынъызны ювгъан олсам, сизге де 

бир-биринъизнинъ аякъларынъызны ювмакъ керек. 
Мен сизге орьнек косьтердим. Энди Мен сизге не яп- 
къан олсам, сизге де ойле япмакъ керек. 6 Сизге керчектен 
догърусыны айтам: къул озюнинъ эфендисинден устюн 
дегиль, ёлланылгъан да оны ёллагъандан устюн дегиль- 
дир. Е Эгер буны анъласанъыз, буны беджерип бахтлы 
олурсыз! 

Мен эпинъиз акъкъында айтмайым, — девам этти 
Иса. — Мен сайлагъан адамларымны билем. Лякин 
Языда: «Отьмегимни ашагъан адам Манъа къаршы 
табаныны котерди», — язылгъан сёзлер беджерильмек 
керек. ® Шимдиден, даа бу вакъиалар олмаздан эвель, 
Мен буны сизге айтам, чюнки бу вакъиалар олгъан сонъ, 
сиз иман этеджексиз ки, Мен — Одырым. Сизге кер- 
чектен догърусыны айтам: ким Мен ёллайджакъ адамны 
къабул этсе, Мени къабул эте. Мени къабул эткен исе 
Мени Ёллагъанны къабул эте. 

б, Бу сёзлерни айткъан сонъ, Иса- 13.21-30 
нынъ руху пек сыкъылды. Энди ачыкъ- | Матта 26.20-25; 


Марк 14.17-21; 
Лука 22.21-23. 


тан-ачыкъ айтып башлады: 





— Сизге керчектен догърусыны ай- 
там: сизден биринъиз Мени сатаджакъ. 
22 <> 
Шегиртлери исе, О, ким акъкъында айткъаныны 
бильмейип, шашкъынлыкънен бир-бирине бакъып тура 
23 
эдилер. ^ Олардан бири Исанынъ янында ята эди. Иса 
24 .. 
оны пек севди. Симон Пётр онъа: Иса ким акъкъында 
<> 25 
айткъаныны сораса, деп ишмар этти. ?О исе Исанынъ 
кокрегине башыны къойып: 
р к И 
— Рабби, о кимдир? — деп сорады. са джевап 
берип: 

— Мен бу кесек отьмекни ашкъа батырып кимге бер- 
сем, одыр, — деди. Сонъ О, бир кесек отьмекни баты- 
рып, Симон Искариот огълу Иудагъа берди. Е Шу ань, 
Иуда отьмекни алгъанынен, Иблис онынъ ичине кирди. 

— Япаджагъынъны тез-тез яп, — деди онъа Иса. 

% Софра этрафындакилерден ич кимсе Иса бу сёз- 
лерни не ичюн айткъаныны анъламады. ” Дкъча къуту- 
сы Иудада олгъаны ичюн, базылары Иса онъа: «Бай- 
рам ичюн бизге керек олгъан шейлерни сатын ал», я да 
«Фукъарелерге бир шей бер», деди, деп тюшюндилер. 
Е Иуда исе отьмекни алып, бирден тышарыгъа чыкъып 
кетти. Энди гедже тюшкен эди. 

"Иуда чыкъып кеткен сонъ, Иса деди: 

— Шимди Инсан Огълу шерефленди, Алла да Ин- 
сан Огълунда шерефленди. с Эгер Алла Инсан Огълун- 
да шерефленген олса, Алла да Озюнде Инсан Огълуны 
шерефлейджек ве тез арада шерефлейджек Оны. *Бала- 
лар! Мен сизлернен берабер даа аз вакъыт оладжагъым. 
Мени къыдыраджакъсыз. Еудийлернинъ башлыкъла- 
рына айткъаным киби, сизге де айтам: Мен кетеяткъан 
ерге сиз барып оламайсыз. 

% Сизге янъы эмир берем: бир-биринъизни севинъиз. 
Мен сизни насыл севген олсам, сиз де бир-биринъизни шой- 
ле севинъиз. ° Эгер аранъызда бир-биринъизге севги олса, 
сиз Меним шегиртлерим олгъанынъызны эписи биледжек. 

% Симон Петр Исагъа деди: 13.36-38 

— Рабби, Сен къаерге кетесинъ? Матта 26.31-35; 


Марк 14.27-31; 
Лука 22.31-34. 


— Энди Мен кетеяткъан ерге сен 





шимди артымдан барып оламайсынъ, ам- 
ма сонъ бараджакъсынъ, — деп джевап берди онъа Иса. 

о Рабби, — деди онъа Петр, — не ичюн шимди ар- 
тынъдан барып оламайым? Мен Сен ичюн джанымны 
береджегим! 

Иса джевап берип: 

— Мен ичюн джанынъны береджексинъ? Санъа 
керчектен догърусыны айтам: хораз къычырмаздан 
эвель, сен Менден учь кере вазгечеджесинъ, — деди. 


1 
Ю реклеринъиз сыкъылмасын. 
Аллагъа иман этесиз, Манъа да иман 
2 
этинъиз! Бабамнынъ эвинде ода чокъ. 





Ойле олмаса эди, Мен сизге ер азыр- 
ламагъа кетем, дер эдимми? *Мына, 
Мен барып сизге ер азырлайджагъым да, кене келип, 
сизни яныма алып кетеджегим. Сонъ Мен олгъан ерде 
сиз де оладжакъсынъыз. * Мен бараджакъ ёлны сиз 
билесиз. 

5 _ Рабби! — деди Онъа Тома. — Къаерге кетеят- 
къанынъны биз бильмеймиз. Ёлуны да насыл билейик? 

Иса онъа деди: 

— Мен — ёл, акъикъат ве аят олам. Бабагъа келе- 
джек эр ким тек Меним вастамнен келе. "Эгер Мени 
бильген олсанъыз, Бабамны да биледжексиз. Шимди 
Оны билесиз ве Оны корьдинъиз. 

* Филип Онъа деди: 

— Рабби, бизге Бабаны косьтер, бу биз ичюн етерли! 

’— Филип, — деди Онъа Иса. — Мен о къадар ва- 
къыттан берли сизнен берабер олдым, ве Мени бильмей- 
синъми? Мени корьген адам Бабамны да корьди. Сен 
насыл этип, «Бизге Бабаны косьтер», дейсинъ? “Мен 

Бабада, Баба исе Менде олгъанына инанмайсынъмы? 
Мен сизге айткъан сёзлерни Озюмден айтмайым, Менде 
олгъан Баба шу ишлерни беджере. "Мен Бабада, ве Ба- 
бам Менде олгъанына, Манъа инанынъыз. Эгер бунъа 
да инанмасанъыз, ич олмадым япкъан ишлерим ичюн 
Манъа инанынъыз. ? Сизге керчектен догърусыны ай- 
там: Манъа иман эткен адам Мен япкъан ишлеримни 
озю япаджакъ ве атта бундан буюк ишлер де япаджакъ, 
чюнки Мен Бабанынъ янына кетеятам. ? Меним адым- 
дан бир шей сорасанъыз, оны беджереджегим. Бойледже, 
Баба Огълунда шерефленеджек. “ Меним адымдан не 
сорасанъыз, Мен оны беджереджегим. 

А Эгер Мени севсенъиз, эмирлеримни тутаджакъсы- 
нъыз. ° Мен Бабадан сорайджагъым, ве О, эбедий сиз- 
нен къаладжакъ башкъа Къорчалайыджыны береджек. 
ПО Акъикьат Рухудыр. Дюнья Оны къабул этип ола- 
маз, чюнки Оны корьмей ве бильмей. Сиз исе Оны биле- 
сиз, чюнки О, эр вакъыт сизнен, ве ичинъизде оладжакъ. 
в Сизни оксюз къалдырмам, янынъызгъа къайтып келе- 
джем." Бираздан сонъ дюнья Мени корьмейджек. Ам- 
ма сиз Мени кореджексиз, чюнки Мен яшамакътам, сиз 
де яшайджакъсыз. ^ ШУ куню биледжексиз ки, Мен Ба- 
бамда, сиз Менде ве Мен сизде олам. Ким Меним 
эмирлеримни алса ве оларны тутса, о, Мени севе. Ким 
Мени севсе, Бабам да оны севеджек. Мен де оны севе- 
джем ве Озюмни онъа косьтереджем, — деди Иса. 

2 Сонъ Иуда (Искариот дегиль): 

— Рабби, Сен не ичюн Озюнъни дюньягъа дегиль, 
лякин бизге косьтермеге истейсинъ? — деди. 

8 Иса онъа шойле джевап берди: 

— Ким Мени севсе, Меним сёзюмни тутаджакъ, ве 
Бабам оны севеджек. Биз онъа келип, Озюмиз онен 
яшайджакъмыз. “Ким Мени севмесе, сёзлеримни тут- 
майджакъ. Сиз эшиткен сёз исе Меним дегиль, лякин 
Мени ёллагъан Бабанынъ сёзюдир. У Буны Мен даа сиз- 
нен олгъанымда айттым. *® Къорчалайыджы исе, Меним 
адымдан Баба ёллайджакъ Мукъаддес Рух сизге эр шей- 
ни огретеджек ве Меним сизге айткъан эписи сёзлеримни 
О, акъылынъызгъа кетиреджек. 

Мен сизге барышыкъ къалдырам; Озь барышы- 
гъымны сизге берем. Дюнья бергени киби Мен берме- 
йим. Юреклеринъиз сыкъылмасын, къоркъманъыз. 

% Сизге айткъанымны: «Мен сизден кетеятам ве кене 
къайтаджам», эшиттинъиз. Эгер Мени севген олсанъыз, 
«Бабамнынъ янына кетеятам» дегениме къуваныр эди- 
нъиз. Чюнки Бабам Менден буюктир. Ё Бу шейлер ерине 
кельгенинен иман этинъиз деп, олар даа олмаздан эвель 
Мен сизге айттым. * Сизнен лаф этмек ичюн чокъ вакъ- 
тым къалмады. Чюнки бу дюньянынъ башлыгъы“ келея- 
та. Онынъ пайы исе Менде ёкъ. “ Лякин дюнья бильсин 
ки, Мен Бабаны севем, Баба Манъа не буюргъан олса, 
оны беджерем. Энди турунъыз, бу ерден кетейик. 


1 о 
Мен — акъикъий юзюм асмасы олам, 
2 
Бабам исе — багъджыдыр. Мендеки 
мейва бермеген эр бир пытакъны О, кесип 





ташлай. Мейва берген эр бир пытакъ- 
ны исе, даа чокъ мейва берсин деп, пытап 





* 14.30 Демек, Иблис. 

темизлей. Меним сизге айткъан Сёзюм ичюн сиз энди 

темизсинъиз. “Менде олунъыз, Мен де сизде оладжагьым. 
Асмада къалмагъан пытакъ озь-озюнден мейва берип ола- 
май; сиз де Менде къалмасанъыз, мейва берип оламазсыз. 

° Мен — юзюм асмасы олам, сиз — пытакъларысы- 
нъыз. Ким Менде олса, Мен де онда олсам, о, чокъ 
мейва бере, чюнки Менсиз ич бир шей япып оламайсыз. 
‘Ким Менде олмаса, кесильген пытакъ киби атыла- 
джакъ ве къуруйджакъ. Бойле пытакъларны джыйып, 
атешке атып якъалар. Эгер сиз Менде къалсанъыз ве 
сёзлерим де сизде къалса, истегенинъизни соранъыз, 
сизге бериледжек. * Сиз чокъ мейва берсенъиз ве Ме- 
ним шегиртлерим олсанъыз, Бабам шерефленеджек. 

* Бабам Мени насыл севген олса, Мен де сизни ойле 
севдим. Меним севгимде булунынъыз. Мен Бабам- 
нынъ эмирлерини тутып, Онынъ севгисинде булунам. 
Сиз де Меним эмирлеримни тутсанъыз, Меним севгим- 
де булунаджакъсыз. 

" Меним къуванчым сизде олсун ве сизинъ къуван- 
чынъыз бутюнлей олсун деп, Мен бу сёзлерни сизге 
айттым. ? Меним эмирим шудыр: Мен сизни насыл сев- 
ген олсам, сиз де бир-биринъизни ойле севинъиз. ? Ким 
озь джаныны достлары ичюн берсе, бундан юксек севги 
ёкъ. “Эгер сиз буюргъанларымны беджерсенъиз, сиз 
Меним достларымсыз. ° Мен сизге энди «къул» деме- 
йим, чюнки къул эфендисининъ не япкъаныны бильмей. 
Сизге исе «достларым» дедим, чюнки Бабамдан эшит- 
кен эр шейни сизге бильдирдим. 

 Сиз Мени сайламадынъыз, лякин Мен сизни сай- 
ладым ве сизни, юрмеге ве гъайып олмайджакъ мейва 

бермеге тайин эттим. Шунынъ ичюн, Меним адымдан 
Бабадан не истесенъиз, О, сизге береджек. 

Мен сизге буюрам: бир-биринъизни севинъиз! р Эгер 
дюньянынъ сизни кореджек козю олмаса, билинъиз ки, 
сизден эвель онынъ Мени кореджек козю ёкъ эди. "Сиз 
бу дюньядан олгъан олсанъыз, дюнья сизни озюнъки 
киби север эди. Амма сиз бу дюньядан дегильсиз, лякин 
Мен сизни дюньядан сайлап алдым. Ана шу себептен 
дюньянынъ сизни кореджек козю ёкъ. «Къул озь эфен- 
дисинден устюн олмаз», деген лафны акъылынъызда ту- 
тунъыз. Эгер Мени къувгъан олсалар, сизни де къува- 
джакълар. Эгер Меним сёзлеримни туткъан олсалар, 
сизинъкилерини де тутаджакълар. 

"' Ддамлар бунынъ эписини сизге Меним адым ичюн 
япаджакълар, чюнки Мени Ёллагъанны бильмейлер. 

Е Эгер Мен келип оларгъа айтмагъан олсам, оларда гуна 
олмаз эди. Энди исе гунасына сылтав къалмады. Мени 
кореджек козю олмагъан адамнынъ Бабамны да коре- 
джек козю ёкъ. Эгер Мен олар арасында, башкъалары 
асыл япып оламагъан ишлерни япмагъан олсам, оларда 
гуна олмаз эди. Энди исе ишлеримни корьдилер ве Мени 
де, Бабамны да кореджек козю олмады. Бу оларнынъ 
Къанунында: «Себепсиз оларнынъ Мени кореджек 
козю ёкъ эди», — деп язылгъан шей беджерильмек ичюн 
олмакъ керек эди. 

% Бабамдан Мен сизге Къорчалайыджыны ёллай- 
джам. О, Бабамдан чыкъаяткъан Акъикъат Оухудыр. 
О кельгенде, Меним акъкъымда шаатлыкъ этеджек. 
Сиз де шаатлыкъ этеджексиз, чюнки сиз башындан 
Меннен берабер эдинъиз. 

1 5 
Сиз ёлдан урулманъыз деп, Мен 
<> 2 
буны сизге айттым. ` Сизни синагога- 
дан айыраджакълар. Ойле заман ке- 





леята ки, сизни ольдюрген эр бир адам, 
буны япып, Аллагъа хызмет этем, деп 
тюшюнеджек. ° Бу ишлерни япаджакълар, чюнки олар 
не Бабамны, не Мени таныдылар. * Онынъ вакъты-саа- 
ти кельгенде, сёзлеримни хатырланъыз деп, Мен буны 
сизге бильдирдим. Эвельден сизге буны айтмадым, 
чюнки сизнен берабер эдим. Энди исе Мени Ёллагъан- 
нынъ янына кетем. Амма аранъыздан ич кимсе Менден: 
«Къайда кетесинъ?» — деп сорамай. 6 Лякин буны сизге 
айткъаным ичюн, юреклеринъиз гъам-къайгъыгъа тол- 
ды. ' Амма сизге акъикъатны айтам: Меним кетеяткъа- 
ным сиз ичюн файдалыдыр. Чюнки эгер Мен кетмесем, 
Къорчалайыджы сизге кельмез. Эгер кетсем, Оны сизге 
ёллайджагъым. *О исе келип, гуна, инсафлыкъ ве суд 
акъкъында дюньянынъ къабаатыны белли этеджек. 

: Гуна акъкъында, чюнки адамлар Манъа иман этмейлер. 
Е Инсафлыкъ акъкъында, чюнки Мен Бабагъа кетеятам, 
ве сиз Мени энди корьмейджексиз. - Суд акъкъында, 
чюнки бу дюньянынъ башлыгъы“ суд этильди. 

2 Сизге даа чокъ шей айтмакъ керегим, лякин шимди 
оны анълап оламайсыз. ° Амма О, Акъикъат Руху кель- 
генде, О, сизни бутюн акъикъат ёлуна алып бараджакъ. 
О, Озюнден айтмайджакъ. Не эшитсе, шуны айтаджакъ 
ве келеджекте оладжакъларны сизге ачыкъ-айдын эте- 
джек. “О, Мени шерефлейджек, чюнки Менден эшиткен 





* 16.11 Демек, Иблис. 


Юхан 16.15-16.24 


<> <> 15 
шейлерни сизге ачыкъ-айдын этеджек. ’Бабанынъ ол- 
гъан эр шейи Менимкидир. Ана шу себептен, О, Менден 
эшиткен шейлерни сизге ачыкъ-айдын этеджек, дейим. 
16 <> 

Бираздан сиз Мени корьмейджексиз, бираздан да кене 
Мени кореджексиз. 
17 
О вакъыт Исанынъ шегиртлери озьара: 

— Онынъ бизге: «Бираздан сиз Мени корьмейджек- 
сиз, бираздан да кене Мени кореджексиз», ве «Чюнки 
Мен Бабамнынъ янына кетем», айткъанынынъ манасы 
не? — дедилер. 

18 

Сонъ олар: 

— «Бираздан» дегенинен не айтмагъа истей? Биз 
анълап оламаймыз! — дей эдилер. 

19 <> 

Иса, шегиртлери Ондан бу шейлер акъкъында со- 
рамагъа истегенлерини билип, деди: 

— «Бираздан Мени корьмейджексиз, бираздан да 
кене Мени кореджексиз», деген сёзлерим акъкъында 

20 
деп сорашасынъызмы? ` Сизге керчектен догърусыны 
айтам: сиз агълайджакъсыз ве юреклеринъиз янаджакъ, 
дюнья исе къуванаджакъ. Сиз дертлер чекеджексиз, 
<> 21 

лякин дертлеринъиз къуванчкъа айланаджакъ. "Бала 
догъгъан къадын дертлер чеке, чюнки онынъ вакъты 
кельди. Амма бала догъгъандан сонъ, дертлерини унута, 
чюнки дюньягъа янъы адамнынъ кельгенине къувана. 
22 

Сиз де шимди дертлер чекесиз, лякин Мен сизни кене 
кореджем, ве юреклеринъиз къуванчкъа толаджакъ, ве 
къуванчынъызны сизден ич кимсе тутып аламаз. 

23 <> <> 

О куню Менден ич бир шей сорамайджакъсыз. Сиз- 

ге керчектен догърусыны айтам: эгер Меним адымдан Ба- 
24 

бадан не сорасанъыз, О, сизге береджек.“ Шимдигедже 


Юхан 16.25-17.2 


Меним адымдан Бабадан ич бир шей сорамадынъыз. Со- 
ранъыз ве аладжакъсыз, ве къуванчынъыз там оладжакъ. 

Е Бу шейлерни Мен сизге кинаенен айттым. Лякин ой- 
ле бир вакъыт келе ки, энди сизге кинаенен айтмайджа- 
гъым, Баба акъкъында ачыкътан-ачыкъ айтаджагъым. 
80 куню Меним адымдан сорайджакъсыз. Мен исе, сиз 
ичюн Бабадан сорайджагъым, демейим. 7 Баба Озю исе 
сизни севе, чюнки сиз Мени севип, Алладан чыкъкъаны- 
ма инандынъыз. * Мен Бабадан чыкъып, дюньягъа кель- 
дим. Энди кене дюньядан кетип, Бабагъа къайтам. 

е Мына, шимди Сен ачыкъ-айдын айтасынъ, кинае- 
нен лаф этмейсинъ, — деди шегиртлер Исагъа. ® _ Шим- 
ди билемиз ки, Сен эр шейни билесинъ ве ич бир адам- 
гъа Сенден сорамакънынъ кереги ёкъ. Шунынъ ичюн 
биз Сен Алладан кельгенинъе инанамыз. 

а= Энди инанасынъызмы? — деди Иса оларгъа. 
нЕ Мына, ойле вакъыт келеята ве энди кельди ки, эр 
биринъиз озь тарафынъызгъа къачаджакъсыз, ве Мен 
бир Озюм олып къаладжагъым. Амма Мен ялынъыз 
дегилим, чюнки Баба Меннен берабер. Сиз Менде ба- 
рышыкъ тапмакъ ичюн буларны сизге айттым. Дюньяда 
къаза-беля устюнде яшайсынъыз. Лякин джесюр олу- 
нъыз: Мен бу дюньяны енъдим. 


"Шу сёзлерден сонъ Иса козьлери- 
ни кокке котерип, деди: 

— Эй Баба! Вакъыт кельди. Огъул 
Сени шерефлемек ичюн, Огъулны ше- 





2 
рефле, чюнки Сен Онъа бутюн яша- 
гъанларнынъ устюнде къудретни бердинъ, Сен Онъа 


Юхан 17.3-17.13 


< 3 
берген адамларнынъ эписине О, эбедий аят берсин. ’Эбе- 
дий аят исе — Сени, бирден-бир акъикъий Алланы эм де 
Сен ёллагъан Иса Месихни танып-бильмектир. 

4 
Манъа берген вазифенъни беджерип, Мен ер юзюн- 
5 
де Сени шерефледим. ? Мына, Баба, Сенинъ огюнъде 
Мени шерефле. Дюнья яратылмаздан эвель Сенинъ 
огюнъде Менимки олгъан шерефни Манъа къайтар. 
6 
Сен дюньядан Манъа берген адамларгъа Сенинъ 
адынъны ачтым. Олар Сенинъ эдилер, ве Сен оларны 
Манъа бердинъ, ве олар Сенинъ сёзюнъни туттылар. 
7 <> 
Олар энди билелер ки, Сен Манъа берген эр шей Сен- 
8 .. > 
ден келе, ‘чюнки Манъа берген сёзлеринъни оларгъа айт- 
тым. Олар исе сёзлеринъни къабул этип, Мен Сенден 
чыкъып кельгенимни керчектен анъладылар, Мени Сен 
ёллагъанынъа инандылар. 
9 > 
Мен олар ичюн сорайым. Дюнья ичюн дегиль, лякин 
Сен Манъа берген адамлар ичюн сорайым, чюнки олар 
10 <> 
Сенинъдир. Меним эр бир шейим — Сенинъ, Сенинъ 
эр бир шейинъ исе — Менимдир. Меним шерефим олар- 
нен багълы. 
1 <> 
Мен энди бу дюньяда олмайджам. Олар бу дюнья- 
да къалалар, Мен исе Санъа къайтам. Эй мукъаддес 
Баба! Сен Манъа берген адынъда оларны сакъла, олар 
12 
да Биз киби бирлик олсунлар. “Мен оларнен олгъанымда, 
Сен Манъа берген адынъда Мен оларны сакълап къор- 
чаладым. Олардан ич бири гъайып олмады. Тек джеэн- 
немге тюшеджек адам гъайып олды, чюнки Язы бедже- 
рильмек керек эди. 
13 <> 
Энди исе Санъа къайтам. Меним къуванчым олар- 
да там олмакъ ичюн буларны даа дюньяда олгъанымда 


Юхан 17.14-17.26 


айтам. “Мен оларгъа Сенинъ Сёзюнъни бильдирдим. 
Дюньянынъ оларны кореджек козю ёкъ, чюнки Мен бу 
дюньядан олмагъаным киби, олар да бу дюньядан дегил- 
лер. х «Оларны дюньядан ал», демейим, лякин «Оларны 
яманлыкътан къорчала», дейим. ' Мен бу дюньядан ол- 
магъаным киби, олар да бу дюньядан дегиллер. "Оларны 
акъикъат кучюнен азиз эт. Сенинъ Сёзюнъ — акъикъат- 
тыр. Сен Мени дюньягъа ёллагъанынъ киби, Мен де 
оларны дюньягъа ёлладым. ' Олар акъикъатта азиз ол- 
сунлар деп, Мен Озюмни олар ичюн Санъа багъышлайым. 

% Мен тек олар ичюн сорамайым, оларнынъ лафыны 
эшитип Манъа иман этеджеклер ичюн де сорайым. 

" Оларнынъ эписи бирлик олсунлар. Эй Баба, Сен 
Менде ве Мен Сенде олгъаным киби, олар да Бизде 
олып, бирлик олсунлар. Сонъ дюнья Мени Сен ёлла- 
гъанынъа инанаджакъ. Биз бирлик олгъанымыз киби, 
олар да бирлик олсунлар деп, Сен Манъа берген шере- 
финъни Мен оларгъа да бердим. Сен Менде, Мен исе 
оларда олам. Олар там бирлик олсунлар. Сонъра дюнья 
Мени Сен ёллагъанынъны ве, Мени насыл севсенъ, 
оларны да ойле севгенинъни биледжек. 

Эй Баба! Сен Манъа берген адамлар Меннен бера- 
бер бир ерде оладжакъларыны истейим. Сен Манъа бер- 
ген шерефимни олар корьсюн. Бу шерефимни Сен Ма- 
нъа, Мени дюнья яратылмаздан эвель севгенинъ ичюн 
бердинъ. ? Эй адалетли Баба! Дюнья Сени танымагъан 
олса да, Мен Сени таныдым. Бу адамлар да Мени Сен 
ёллагъанынъны бильдилер. * Сенинъ адынъны оларгъа 
бильдирдим ве даа бильдиреджегим. Сонъ Манъа ол- 
гъан севгинъ оларда да олсун, ве Мен оларда олайым. 


Юхан 18.1-18.10 


'Бу сёзлерни айт- 18.111 
къан сонъ, Иса Озь Матта 26.47-56; 
Марк 14.43-50; 


шегиртлеринен о ерден 
р р р Лука 22.47-53. 





чыкъып, Кидрон вади- 
йининъ башкъа тарафына кечти. Шу 
ерде бир багъ бар эди. Иса шегиртлеринен берабер багъ- 
нынъ ичине кирдилер. ° Исаны саткъан Иуда да о ерни 
биле эди, чюнки Иса шегиртлеринен берабер о ерде сыкъ- 
сыкъ топлаша эдилер. Бойлеликнен, Иуда бир арбий 
болюкни эм де баш руханийлерден ве фериселерден ме- 
мурларны алып, о ерге кельди. Къолларында лампатлар, 
фенерлер ве силя бар эди. 

“Иса, Озюне оладжакъ эр шейни биле эди. О, адам- 
ларнынъ огюне чыкъып, сорай: 

— Кимни къыдырасыз? 

= Назаретли Исаны, — деп джевап бере олар. 

— Бу Меним, — дей Иса. 

Исаны саткъан Иуда да оларнынъ арасында тура 
эди. Иса «Бу Меним» дегенинен, олар арткъа чекилип, 
озьлерини ерге ташладылар. "Иса олардан кене сорай: 

— Кимни къыдырасыз? 

— Назаретли Исаны, — дейлер олар. 

*— Сизге айттым да, бу Меним. Эгер Мени къыдыр- 
санъыз, бу адамларны ииберинъиз, кетсинлер, — деди 
оларгъа Иса. ° Шунынънен, Онынъ эвельден: «Сен Ма- 
нъа берген адамлардан ич бирисини гъайып этмедим», 
деген сёзлери беджерильмек керек эди. 

х ШУ ань Симон Пётр озь къылычыны чыкъарды да, 
баш руханийнинъ къулуны урып, онынъ онъ къулагъыны 
кесип атты. Къулнынъ ады Малхос эди. 


Юхан 18.11-18.20 


"Иса Пётргъа: 

— Къылычынъны къынына сакъла! Бабам Манъа 
берген къадени ичмемми? — деди. 

ВО вакъыт болюкнинъ аскерлери, 18.12-14 


бинъбашы ве еудийлернинъ мемурлары | Матта 26.57-58; 
Марк 14.53-54; 


Исаны якъалап багъладылар. 2 Оны 
Лука 22.54. 





башта Аннаснынъ алдына алып кельди- 
лер. Аннас о йылы баш руханий олгъан Каяфанынъ къай- 
14 <> 
натасы эди.  Эвельден еудий башлыкъларына: «Халкъ 
ичюн бир адамнынъ ольгени яхшыджа», деп акъыл огрет- 
кен адам Каяфа эди. 
15 .. 
Исанынъ артындан Симон Петр ве |18.15-18 
даа башкъа бир шегирт кеттилер. Бу ше- | Матта 26.69-70; 


Марк 14.66-68; 
Лука 22.55-57. 


гирт баш руханийнен таныш эди, шунынъ 





ичюн о, Исанен берабер баш руханий- 
нинъ азбарына кирди. в Петр исе тышарыда, къапунынъ 
янында тура эди. Сонъ баш руханийнен таныш олгъан 
шегирт чыкъты ве къапуны къаравул эткен къызгъа бир 
шейлер айтып, Петрны ичериге алып кирди. "О вакъыт, 
къапуны къаравул эткен къыз Петрдан: 

— Сен де о адамнынъ шегиртлеринден дегильсинъ- 
ми? — деп сорады. 

_ Ёкъ — деди Пётр. 

Два сувукъ олгъаны ичюн, о ерде тургъан къуллар 
ве мемурлар комюрден атеш якъып, къызына эдилер. 
Петр да оларнен берабер къызынып тура эди. 

ВО вакъыт баш руханий Исагъа 18.19-24 
Онынъ шегиртлери ве огретюви акъ- Матта 26.59-66; 


Марк 14.55-64; 
Лука 22.66-71. 


20 
къында суаллер бере эди. Иса онъа 





джевап берди: 


Юхан 18.21-18.28 


— Мен бутюн дюньягъа ачыкъ айттым. Эр вакъыт 
еудийлернинъ эписи топлашкъан синагогаларда ве Алла- 
нынъ Сарайында огреттим, гизли ич бир шей айтмадым. 
"Не ичюн Менден сорайсынъ? Меним лафларымны 
эшиткенлерден сорап биль, олар айткъанымны билелер. 

Иса буларны айткъан вакъытта, якъын тургъан 
мемурлардан бири, Исанынъ бетине урып: 

— Баш руханийге насыл джевап бересинъ? — деди. 
Иса джевап берип: 

— Эгер Мен янълыш айткъан олсам, о, янълыш ол- 
гъаны акъкъында шаатлыкъ бер. Эгер догъру айткъан 
олсам, не ичюн Мени урасынъ? — деди. 

о Бундан сонъ Аннас Исаны багълангъан алда баш 
руханий Каяфагъа ёллады. 


25 .. 
Симон Пётр исе даа къызынып ту- |18.25-27 
ра эди. Матта 26.71-75; 
Марк 14.69-72; 


= Сен де Онынъ шегиртлеринден 
Лука 22.58-62. 





дегильсинъми? — деп сорадылар ондан. 
— Ёкы — деп инкяр этти о. 
% Баш руханийнинъ къулларындан бири, Пётр къула- 
гъыны кесип аткъан адамнынъ сою эди. Бу къул Пётргъа: 
— Багъчада сени Онен берабер корьмедимми? — деди. 
"Пётр кене инкяр этти. [Шу ань хораз къычырды. 
*Исаны Каяфанынъ эвинден прето- |18.28-38а 
риягъа* алып бардылар. Саба эрте эди. | Матта 27.1-2, 11-14; 


Марк 15.1-5; 
Лука 23.1-5. 


Еудийлер арамланмамакъ ичюн, сарай- 





гъа кирмедилер, чюнки Песах ашыны 





* 18.28 П, ретория — укюмдар Пилат яшагъан ве римли аскерлер 


яткъан ер. 


Юхан 18.29-18.37 


29 
ашамагъа истедилер. Шу себептен Пилат тышарыгъа, 
оларнынъ алдына чыкъты. 

Е Бу адамны неде къабаатлайсыз2 — деп сорады. 

30 

— Эгер О, яманлыкъ япмагъан олса, Оны санъа 
алып кетирмез эдик, — деп джевап берди олар. 

31 

— Оны озюнъиз алынъыз да, озь Къанунынъыз 
боюнджа суд этинъиз, — деди Пилат. 

— Бизим ич кимсени олюм джезасына бермеге акъ- 
къымыз ёкъ, — деди онъа еудийлер. 

32 

Шунынънен, Исанынъ, Озюнинъ келеджек олюми 
акъкъында айткъан сёзлери ерине кельмек керек эди. 

33 о 

Пилат преториягъа къаитып Исаны чагъырды да: 
= Сен еудийлернинъ Падишасы оласынъмы? — деп 
сорады. 

34 
— Бу лаф озюнъден чыкътымы, я да башкъала- 
ры санъа Меним акъкъымда айттылармы? — деп со- 
рады Иса. 

35 <> 

— Не, мен еудийимми? Сени манъа Озь халкъынъ, 
Озь баш руханийлеринъ якъалап бердилер. Сен насыл 
36 
иш яптынъ? — деди Пилат. Иса джевап берди: 

— Меним Падишалыгъым бу дюньядан дегиль. Эгер 
Падишалыгъым бу дюньядан олгъан олса, еудий баш- 
лыкъларынынъ къолуна Манъа берильмемек ичюн, хыз- 
метчилерим курешир эдилер. Екъ, Меним Падишалы- 
гъым бу ерден дегиль. 

37 

— Демек, Сен падиша экенсинъ де? — деди Пилат. 

— Сен озюнъ Манъа «Падиша» дейсинъ, — деди 
Иса. — Мен акъикъат акъкъында шаатлыкъ этмек ичюн 
догъдым ве шу макъсатнен дюньягъа кельдим. Ким акъи- 
къат тарафында олса, Меним сесимни эшите. 


Юхан 18.38-19.6 


* _ Акъикъат недир2 — деп сорады  |18.386—19.16а 
Пилат. Буны айтты да, кене тышарыгъа, | Матта 27.15-31; 


Марк 15.6-20; 
Лука 23.13-25. 


еудийлернинъ алдына чыкъты. 





— Мен Онда ич бир къабаат тапма- 
ийым, — деди оларгъа. 

9 _ Сизинъ бир адетинъиз бар: сиз ичюн Песах Бай- 
рамында бир мабюсны азат этем. Истейсизми, еудийлер- 
нинъ Падишасыны сизге азат этейим? 

40 Лякин олар къычырып, кене: 

— Оны дегиль, Бараббаны азат эт! — деди. 

Барабба исе айдут эди. 


"О вакъыт Пилат Исаны къам- 
чыламагъа буюрды. ° Аскерлер исе 
тикенлерден тадж ясап, Онынъ ба- 
шына кечирдилер, устюне мор тюс- 





лю урба* кийдирдилер. *Исанынъ 

янына келип: 

— Яшасын еудийлернинъ Падишасы! — деп, Онынъ 
бетине ура эдилер. 

* Сонъ Пилат кене тышарыгъа чыкъып, халкъкъа: 

— Мына, Оны огюнъизге чыкъараджам. Билинъиз: 
мен Онда ич бир къабаат тапмадым! — деди. 

О вакъыт, башына тикенли тадж, устюне мор тюс- 
лю урба кийильген Иса тышарыгъа чыкъты. 

— Мына, о адам! — деди Пилат оларгъа. Баш руха- 
нийлер ве мемурлар Исаны корип: 

— Оны хачкъа мыхла, хачкъа! — деп къычырдылар. 





* 19.2 Бунъа ошагъан урбаны тек падишалар кие эдилер. 


Юхан 19.7-19.15 


— Оны сиз алынъыз да, хачкъа мыхланъыз! Мен 
Онда ич бир къабаат тапмадым, — деди Пилат оларгъа. 
ь Еудийлер онъа джевап берип: 

— Бизде Къанун бар. Къанунымыз боюнджа Онъа 
ольмек керек, чюнки О, Озюни Алланынъ Огълу яп- 
ты, — дедилер. “Пилат буны эшитип, даа чокъ къоркъты. 
Къайтып, преториягъа кирди ве Исадан: 

— Сен къаерденсинъ? — деп сорады. Лякин Иса онъа 
джевап бермеди. 

® _ Манъа джевап бермейсинъми? — деди Пилат. — 
Сени хачкъа мыхламагъа да, азат этмеге де къудретим 
олгъаныны бильмейсинъми? 

"Иса джевап берди: 

— Эгер санъа юкъарыдан берильмеген олса, сенде 
Меним устюмде ич бир къудретинъ олмаз эди. Шу се- 
бептен Мени сенинъ къолунъа бергеннинъ гунасы сенинъ 
гунанъдан буюк. 

Е Бу сёзлерден сонъ Пилат Исаны азат этмеге чаре- 
сини къыдырып башлады. Амма еудийлер къычырып: 

— Эгер Оны азат этсенъ, Сен императорнынъ досту 
дегильсинъ! Озюне падиша деген эр бир адам император- 
гъа къаршыдыр! — дедилер. 

Пилат бу сёзлерни эшитип, Исаны тышарыгъа алып 
чыкъты, озю исе еудийдже «Габбата» деген Таш Тешеме 
устюндеки къады курсюсине отурды. Ы ШУ куню азыр- 
ланув куню, Песах Байрамынынъ арфеси эди. Вакъыт 
уйлеге якъын эди. Пилат еудийлерге: 

— Мына, Падишанъыз! — деди. 

5_ Ёкъ эт Оны, ёкъ эт! Хачкъа мыхла! — деп къы- 
чырды олар. 


Юхан 19.16-19.24 (зпт> 


— Сизинъ Падишанъызны хачкъа мыхлайыммы? — 
деп сорады Пилат. 

— Императордан башкъа падишамыз ёкъ, — деди 
баш руханийлер. 

 Ахыр-сонъу Пилат Исаны хачкъа [19166-27 
мыхламакъ ичюн оларгъа берди. Олар Матта 27.32-44; 


Марк 15.21-32; 
Лука 23.26-43. 


17 
исе Исаны алып кеттилер. Иса Озь 





хачыны котерип, «Къафа Ери», еудий- 
18 
дже Голгофа деген ерге кельди. О ерде Исаны хачкъа 
мыхладылар. Онен берабер даа эки адамны мыхлады- 
лар, Иса ортада, бириси онъ, экинджиси сол тарафта 
19 <> 
эдилер. Пилат: «Назаретли Иса, еудийлернинъ Пади- 
шасы», деп яздырды да, языны хачнынъ тёпесине ас- 
20 
тырды. Иса хачкъа мыхлангъан ер шеэрге якъын ол- 
гъаны ичюн, бу языны чокъ адам окъуды. Язы еудий, 
латин ве юнан тиллеринде язылгъан эди. 
21 «> <> 
Еудийлернинъ баш руханийлери исе Пилаткъа ба- 
рып шойле дедилер: 
— «Еудийлернинъ Падишасы» деп язма. Лякин: 
“ <> ” 
«Бу адам: “Мен еудийлернинъ Падишасым”, деди», — 
деп яз. 
22 
— Нени язгъан олсам, шуны яздым, — деди 
Пилат. 
23 
Аскерлер Исаны хачкъа мыхлагъан сонъ, Онынъ 
урбасыны алдылар. Эр бир аскерге айырып, усть урба- 
сыны дёрт парчагъа больдилер. Тюп урбасы исе къалды. 
> > 24 
О, бойдан-бойгъа тикишсиз токъулгъан эди. Аскер- 
лер бир-бирине: 
— Буны йыртмайыкъ, о ичюн джереп чекейик, кимге 
тюшсе, онынъки олсун, — дедилер. 


(372 Юхан 19.25-19.33 


Шунынънен, Язынынъ сёзлери: «Урбаларымны 
озьара больдилер, урбам ичюн джереп чектилер», — 
беджерильмек керек эди. Аскерлер де бойле яптылар. 

5 Исанынъ хачы янында Онынъ анасы, анасынынъ 
татасы, Клопаснынъ апайы Мерьем ве магдалалы Ме- 
рьем тура эдилер. % Иса анасыны ве янында Озюнинъ 
севимли шегирти тургъаныны корьди де, анасына: 

— Эй къадын, мына бу сенинъ огълунъ! — деди. 

7 Сонъ шегиртине: 

— Мына бу сенинъ ананъ! — деди. О вакъыттан баш- 
лап о шегирт Мерьемни озь эвине алды. 

Е Бундан сонъ Иса энди эр шей бе- 19.28-30 
джерильгенини билип, Язы сонъунадже | Матта 27.45-56; 


Марк 15.33-41; 
Лука 23.44-49. 


беджерильсин деп, О: 





— Сувсадым! — деди. 

"О ерде экши шарапкъа толу бир савут бар эди. Ас- 
керлер сюнгерни экши шарапкъа батырдылар ве эзов 
отунынъ деметине илиштирип, Исанынъ агъзына узат- 
тылар. 9 Иса бир ютум шарап ичип: 

— Эр шей ерине кельди! — деди де, башыны эгип 
джан берди. 

"О куню — азырланув куню, раатлыкъ кунюнинъ ар- 
феси эди. Беденлер хачларда раатлыкъ кунюнде, хусусий 
буюк бир байрам кунюнде къалмасынлар деп, еудийлер 
Пилаттан, хачкъа мыхлангъан адамларнынъ балдыр- 
ларыны сындырып, беденлерини хачлардан аладжакъла- 
рыны истедилер. % Аскерлер барып, Исанен берабер 
хачкъа мыхлангъан биринджи, сонъ экинджи адамнынъ 
балдырларыны сындырдылар. ? Исанынъ янына барып, 
Онынъ энди ольгенини корьдилер ве балдырларыны 


Юхан 19.34-19.42 Сэт) 


сындырмадылар. % Лякин аскерлерден бири Исанынъ 
багърыны мызракънен тешти. Шу дакъкъасы Онынъ 
багърындан къан ве сув акъып чыкъты. 

- Буны корьген адам, сиз де иман этмек ичюн, шаат- 
лыкъ этти. Онынъ шаатлыгъы догърудыр, о, акъикъатны 
айткъаныны биле. 

% «Онынъ кемиги сындырылмайджакъ», — деген 
Язы беджерильсин деп, бу шейлер олды. 7 Язынынъ 
башкъа бир еринде шойле айтылгъан: «Бедени тешиль- 
ген Адамгъа тикилип бакъаджакълар». 

х Бундан сонъ ариматеялы Юсуф 19.38-42 
Исанынъ беденини хачтан тюшюрмек Матта 27.57-61; 


Марк 15.42-47; 
Лука 23.50-56. 


ичюн Пилаттан разылыкъ сорады. Юсуф 





Исанынъ шегирти эди, лякин гизлиден, 
чюнки еудийлерден къоркъа эди. Пилат онъа разылыкъ 
берди. О вакъыт Юсуф барып, Исанынъ беденини хач- 
тан алды. * Никодим де онен берабер кетти. О, эвельден, 
гедже Исагъа кельген эди. О, 30 литр“ мюрнен алоэ къа- 
рышмасыны алып кельди. к Олар экиси Исанынъ беде- 
нини алып, еудийлернинъ дефн адетлерине коре, Оны 
бу къокъулы шейлернен кетен безге сардылар. “Иса 
хачкъа мыхлангъан ерде бир багъча бар эди. О багъчада 
даа ич бир кимсе дефн этильмеген янъы къабир бар эди. 
Е Еудийлернинъ раатлыкъ кунюне азырланув куню ол- 
гъаны ичюн, олар, бу ер якъын, деп, Исаны шу къабирге 
къойдылар. 





* 19.39 30 литр — юнанджа «100 литра». Бир литра — къарарнен 
330 грамм. 


Юхан 20.1-20.13 


'Афтанынъ бирин- 20.1-10 
джи куню саба эрте, даа | Матта 28.1-10; 


Марк 16.1-8; 
Лука 24.1-12. 


къаранлыкъ олгъанда, 





магдалалы Мерьем къа- 
бирнинъ янына келип, къабир агъзында- 
ки ташнынъ авдарылгъаныны корьди. О, чапып Симон 
Петр ве башкъа, Исанынъ севимли шегиртине кельди де: 

— Олар Раббини къабирден алып кеткенлер, Оны 
не ерге къойгъанларыны бильмеймиз, — деди. 

и ШУ ань Петр ве башкъа шегирт чыкъып, къабир 
тарафына кеттилер. * Экиси берабер чапып бардылар. 
Амма о шегирт Петрдан тездже чапып, къабирге би- 
ринджи барып етти. О, эгилип ичериге козь ташлады, 
о ерде тек кетен безлер яткъаныны корьди, лякин озю 
къабирге кирмеди. Онынъ артындан Симон Пётр ке- 
лип чыкъты ве къабирге кирип, ерде яткъан кетен без- 
лерни корьди. ' Исанынъ башына сарылгъан явлукъ исе 
кетен безлернен берабер дегиль, айыры ерде сарылып 
къоюлгъан эди. "О вакъыт, эвель кельген шегирт де 
къабирге кирди ве буны корип, иман этти. ° Лякин Иса 
олюлерден тириледжек, деген Языны олар даа анъла- 
май эдилер. 9 Сонъ шегиртлер кене озь эвлерине къай- 
тып кеттилер. 

" Мерьем исе къабирнинъ янында ту- | 20.11-18 





рып, агълай эди. Агълай-агълай, бир эги- | Марк 16.9-1. 
12 <> 
лип къабир ичине бакъты. Анда беяз урба кийген эки 
мелекни корьди. Бири Исанынъ бедени яткъан ернинъ 
башы уджунда, экинджиси исе аякъ уджунда отура эди. 
13 
Олар Мерьемге: 
— Эй къадын, сен не ичюн агълайсынъ? — дедилер. 


Юхан 20.14-20.20 Сз) 


— Раббимни алып кеткенлер, Оны къаерге къой- 
гъанларыны бильмейим, — деди о. “Буны айткъанынен, 
артына айланып, онынъ янында тургъан Исаны корьди. 
Лякин Онынъ Иса олгъаныны бильмеди. 

5 Әй къадын, сен не ичюн агълайсынъ? Кимни къы- 
дырасынъ? — деди Иса онъа. Мерьем Оны багъчаджы 
белледи. Онъа: 

— Эфенди, эгер сен Оны алып кеткен олсанъ, къаерге 
къойгъанынъны манъа айт, мен Оны барып алайым, — 
деди. Иса онъа: 

— Мерьем! — деди. Мерьем айланып, еудий ти- 
линде: 

— Раввуни! — деди. (Демек, «Оджам».) 

7 Манъа тийме! — деди Иса Мерьемге. — Мен даа 
Бабамнынъ янына котерильмедим. Бар да агъа-къар- 
дашларыма шойле айт: «Мен Озь Бабама ве сизинъ 
Бабанъызгъа, Меним Аллама ве сизинъ Алланъызгъа 
котерилем». 

О вакъыт магдалалы Мерьем шегиртлерге барып: 

— Мен Раббини корьдим! — деди, Иса онъа нелер 
айткъаныны да икяе этти. 

" Шу кунюнинъ акъшамында, афта- [20.19-23 
нынъ биринджи кунюнде шегиртлер, Матта 28.16-20; 


Марк 16.14-18; 
Лука 24.36-49. 


эвнинъ къапуларыны къапатып отура 





эдилер, чюнки олар еудий башлыкъла- 
рындан къоркъа эди. О вакъыт Иса пейда олды. Олар- 
нынъ ортасында турып, о оларгъа: 

— Селям алейкум! — деди. > Буны айтып, оларгъа 
къолларыны ве багърыны косьтерди. Шегиртлер Раб- 
бини корип, пек севиндилер. 


Юхан 20.21-20.29 


"Иса оларгъа кене: 

— Селям алейкум! Бабам Мени ёллагъан киби, Мен 
де сизни ойле ёллайым, — деди. 

2 ойле деп, оларнынъ устюне уфюрди ве: 

— Мукъаддес Рухны алынъыз, — деди. 8 _ Кимнинъ 
гуналарыны багъышласанъыз, олар багъышлангъан олур. 
Кимнинъ гуналарыны багъышламасанъыз, олар багъыш- 
ланмагъан къалыр. 

“Он эки шегиртинден бири, «Эгиз» адландырылгъан 
Тома, Иса кельген вакъытта, о ерде шегиртлернинъ ара- 
сында ёкъ эди. Башкъа шегиртлер онъа: 

— Биз Раббини корьдик, — дедилер. Тома оларгъа 
шойле деди: 

— Мен Онынъ къолларындаки мых яраларыны корь- 
мегенимдже, Онынъ мых яраларына озь пармагъымны 
тийдирмегенимдже, къолумны Онынъ багърына къой- 
магъанымдже, инанмайым. 

% Секиз куньден сонъ Исанынъ шегиртлери кене эвде 
топлаштылар. Тома да оларнен берабер эди. Къапулары 
къапалы олгъан олса да, Иса кельди ве оларнынъ орта- 
сында турып: 

— Селям алейкум! — деди. 7 Сонъ Томагъа бакъып: 

— Пармагъынъны мында къой, Меним къолларыма 
бакъ. Къолунъны узат да, багърыма оны къой. Энди 
имансыз олма, иманлы ол! — деди. “Тома Исагъа: 

— Меним Раббим ве меним Аллам! — деп джевап 
берди. 

Иса онъа шойле деди: 

— Сен Мени корьгенинъ ичюн инандынъ. Корьмейип 
инанаджакълар не къадар бахтлылар! 


Юхан 20.30-21.7 Сэт) 


6 Иса шегиртлерининъ огюнде даа чокъ башкъа, бу 
китапта язылмагъан бельгилер косьтерди. и Шу исе, 
СИЗ Иса == Месих, Алланынъ Огълу олгъанына инаны- 
нъыз деп ве инанып, Онынъ адындан аятны алынъыз 


деп язылгъандыр. 


1 
Бундан сонъ Иса шегиртлерине 
Тиберия голю ялысында кене Озюни 
косьтерди. Озюни бойле косьтерди: 





* Симон Петр, «Эгиз» адландырыл- 
гъан Тома, Галилеянынъ Кана шеэрин- 
ден олгъан Натанель, Зебедайнынъ огъуллары ве башкъа 
эки шегирт бир ерде эдилер. Симон Пётр башкъаларына: 

— Мен балыкъ тутмагъа кетем, — деди. 

— Биз де сеннен берабер барайыкъ, — деди олар. 

Сонъ барып, олар къайыкъкъа миндилер. Лякин шу 
геджеси ич бир шей тутмадылар. 

Ы Кунь догъгъанда, Иса ялыда тура эди. Шегиртлер 
исе Онынъ Иса олгъаныны анъламадылар. 

5 _ Достлар, сиз балыкъ тутмадынъызмы? — деп со- 
рады Иса олардан. 

— Ёкъ, — деди олар. 

6 __ Балыкъ сачманъызны къайыкънынъ онъ тара- 
фындан ташланъыз, тутарсыз, — деди Иса. 

Олар сачманы ташладылар ве, балыкъ о къадар чокъ 
олгъанындан, оны чыкъарып оламадылар. О вакъыт 
Исанынъ севимли шегирти: 

— О, Раббидир! — деди Петргъа. 

Симон Петр Онынъ Рабби олгъаныны эшиткенинен, 


эвельден чыкъарып ташлагъан усть урбасыны КИЙДИ де, 


Юхан 21.8-21.16 


озюни гольге атты. * Башкъа шегиртлер исе балыкъкъа 
толу сачманы чекип, къайыкъта кельдилер. Олар ялыгъа 
якъын, къарарнен 100 метр“ авлакъта эдилер. ’Ялыгъа 
чыкъкъанларында, янгъан комюрнинъ устюнде къаву- 
рылгъан балыкъны ве янында тургъан отьмекни корьди- 
лер. Иса оларгъа: 

— Сиз шимди бир къач туткъан балыкъларынъызны 
кетиринъиз, — деди. 

"Симон Петр барып, сачманы ялыгъа чекип чыкъар- 
ды. Онынъ ичинде 153 дане балабан балыкъ бар эди. 
Балыкълар чокъ олгъанына бакъмадан, сачма йыртыл- 
магъан. 

Иса шегиртлерине: 

— Айдынъыз, сабалыкъ ашанъыз, — деди. Олардан 
ич бирининъ: «Сен кимсинъ?» — деп сорамагъа джеса- 
рети олмады, чюнки Онынъ Рабби олгъаныны бильди- 
лер. Иса якъынджа келип, отьмекни алды ве оларгъа 
берди. Балыкъны да шойле болип берди. 

Е: Бойледже, Иса, олюлерден тирильген сонъ, учюн- 
джи кере шегиртлерине корюнди. 

5 Сабалыкъ ашагъан сонъ, Иса Симон Петрдан сорай: 

— Юхан огълу Симон, сенинъ Манъа олгъан севгинъ 
буларнынъ севгисинден зиядеми? 

— Эбет, Рабби! Мен Сени севгенимни Озюнъ биле- 
синъ де, — дей Онъа Петр. 

— Къозуларымны ашат, — дей онъа Иса. 

2 Экинджи кере Иса Петрдан кене сорай: 





* 21.8 100 метр — къадимий юнанджа «200 пехус». Бир пехус — 


къарарнен 0,5 метр. 


Юхан 21.17-21.22 


— Юхан огълу Симон, сен Мени севесинъми? 

— Эбет, Рабби! Сени севгенимни Озюнъ билесинъ 
де, — дей Пётр Онъа. 

— Къойларымны бакъ, — дей онъа Иса. 

"Сонъ учюнджи кере Пётрдан сорай: 

— Юхан огълу Симон, сен Мени севесинъми? 

Озюнден учюнджи кере: «Мени севесинъми?» деп 
сорагъанына Пётрнынъ джаны агъырды. 

— Рабби! Сен эр шейни билесинъ, мен Сени севге- 
нимни де билесинъ, — дей Пётр. Иса онъа шойле дей: 

— Къойларымны ашат! в Санъа керчектен догърусы- 
ны айтам: яш олгъан вакътынъда къушагъынъны озюнъ 
багълап, истеген ерге бара эдинъ. Лякин къартайгъан 
вакътынъда исе къолларынъны узатаджакъсынъ ве баш- 
къа бириси санъа къушакъны багълап, сени истемеген 
ерге алып бараджакъ. 

Иса бу сёзлерни, Пётр насыл олюмнен олип, Ал- 
ланы шерефлейджегини бильдирмек ичюн, айткъан эди. 
Сонъ онъа: 

— Меним артымдан юр! — деди. 

то Петр айланып, Исанынъ севимли шегирти оларнынъ 
пешинден кельгенини корьди. Эвельден бу шегирт акъ- 
шамлыкъ ашагъанда, Исанынъ кокрегине башыны къо- 
йып: «Рабби, Сени ким сатаджакъ?» — деп сорагъан эди. 

А Петр оны корип, Исадан: 

— рабби, онъа не оладжакъ? — деп сорады. 

2 Иса онъа: 

— Эгер Мен кене кельгенимдже онынъ яшагъаныны 
истесем, сенинъ ишинъ не? Сен Меним артымдан юре 
бер, — деди. 


Юхан 21.23-21.25 


В Бойледже, иманлылар арасында бу шегирт ольмей- 
джек, деген лаф даркъалды. Амма Иса онынъ ольмей- 
джегини айтмады. О, тек: «Эгер Мен кене кельгенимдже 
онынъ яшагъаныны истесем, сенинъ ишинъ нед» — де- 
ген эди. 

%* Мына бу шегирт бу ишлернинъ эписине шаатлыкъ 
эте ве оларны язып алды. Онынъ шаатлыгъы акъикъат 
олгъаныны билемиз. 

Иса япкъан даа чокъ ишлер бар. Олар бирер-бирер 
язылгъан олса, фикиримдже, язылгъан китаплар бутюн 
дюньягъа биле сыгъмаз эди. 


